Bu araşdırmalarda ən çox Nəzər Heydərovun “Zəngəzur dağlarında” əsərinə, bir də Yaşar Fətiyevin Qubadlı haqqında yazdığı “Dağların dağın gətirmişəm” kitablarındakı araşdırmalara, faktlara əsaslanmışam.\nDüzdür ki, Nəzər Heydərovun əsərində sovet pisxalogiyası, təsiri çox olduğu üçün hadisələr başqa yöndə verilir. Yəni bəylərə qarşı ictimai rəylərin mənfi olması əsərdə də öz əksini tapır. Ancaq bir çox fikirləri tarixi həqiqətlərdir.\nBu günün qarşılaşdığımız çətinlikləri, düşmənin torpaq iddialarına cavab olaraq bir çox faktlar rast gəlinir. Yəni Qubadlı ərazisində yaşayan, oranın sakinləri olan bəylərin mülkləri haqqında geniş izahat verilir. Və bu da təsdiq edir ki, bu gün Ermənistanın özününkü saydığı torpaqların çoxu Qubadlı ərazisi, buranın sakini olan bəylərə aiddir.\nMəmər, Hal, Davudlu, Mahmudlu, Zeyvə kəndləri, Qızıldaş, Çayzəmi əraziləri İldırım bəy Sultanva məxsus olub.\nİndiki Qafanın Kovdar, Aşağı Xotanan, Yuxarı Xotanan, Qubadlının Gürcülü, Əyin, Mistan, Qiyaslı,Göyərcik, Xallava, Aşağı Cibikli, Yuxarı Cibikli , Malatkeşin, Genlik, Məmmədli, İsgəndərbəyli, Ovqanlı, Göyərabas, Seytas, Bəxtiyarlı, Qarıqışlaq kəndləri danzaverli, pirçivanlı Sultanovların idi.\nQafandakı mis mədənlərinin bir hissəsi İsmayıl bəy Sultanova aid idi. (Nəzər Heydərov “Zəngəzur Dağlarında”)\nBəzi ədəbiyatlarda Sultanovların eyni nəsldən olduğu göstərilir. Yaşar Fətiyevin “Dağların dağın gətirmişəm” kitabında:” “Mən Qubadlının keçmiş ağsaqqallarından dəfələrlə 50-60 cı illərdə eşitmişəm ki, hər üç tayfanın kökü bir yerdən qaynaqlanıb. Bəlkə də N. Heydərov sovet rejiminin təziqlərindən sovuşdurmaq üşün belə yazıb. Hər halda bu mənim fikrimdir.” yazmışdır.\nNəzər Heydərov yazmışdır:” Keçmiş Zəngəzur qəzasında üç Sultanovlar nəsli yaşayırdı.Qubadlı Sultanovların nəsli –kökü Hüseynqulu Sultandan başlayır.\nSultanovların ulu babası Nəcəf bəy hələ lap farsların hakimiyyəti dövründə Bəxtiyarlı kəndində yaşayırdı. O, Nəsir Sultanın nəslindən idi”\n“Ümumiyyətlə , Qubadlı, Laçın və Seytas- Danzaverdəki Sultanovların hamısı yaxın tayfalardır. Bunlar Hüseynqulu Sultanın varisləridir. Bunu Hacısamlı Sultan bəy deyib. ” N. Heydərov “Zəngəzur dağları”\nHacı Nərmanoğlunun arxiv materialları əsasında yazdığı “Zəngəzur” əsərində də Sultanovlar haqqında geniş materiallar öz əksini tapır.\nYazıçının araşdırmalarında erməni silahlı birləşmələrinə qarşı onların bütün qüvvələrilə , igidliklə mübarizə aparmaları, dinc əhalinin müdafiəsinə qalxmaları ətraflı verilir.\nMəqsədim XVIII əsrdən bəri Zəngəzur bölgəsində yaşayan, dövrünün ən savadlı, elmli insanlarından, onların həyat fəaliyyətindən qısa da olsa məlumat verməkdir. Tarixdə böyük iz qoyan Qubadlı ziyalıları arasında Sultanovların da yaddan çıxmayan izləri qalıb. Belə ki, Qubadlı ucqar dağ rayonu olmasına baxmayarak , hələ təhsilin, məktəbin yeni qurulduğu bir zamanda Qubadlı ziyalıları öz sözünü deyə bilirdi. Şuşada, Gorusda, Rusiyanın ayrı- ayrı şəhərlərində təhsil alıb vətənə dönürdülər.\nXlX əsrin əvvəllərindən yadelli işğalçılara, erməni daşnaklarına qarşı ciddi mübarizədə bu ziyalıların böyük fədakarlıqları olmuşdur. Onların əksəriyyəti də “dövlətə xəyanət” adı ilə həbs edilərək güllələnmişlər.\nHəsən bəy Temur oğlu Sultanov\nHəsən bəy Temur oğlu Sultanov 1885-ci ildə Qubadlı kəndində, Temur bəyin ailəsində dünyaya gəlmişdir. Qori seminariyasında Üzeyir Hacıbəyov, Müslüm Maqomayev, Əli Terequlov kimi görkəmli şəxsiyyətlərlə birlikdə təhsil almışdır.\nHəsən bəy seminariyanı bitirdikdən sonra Qubadlı kəndinə gələrək burada yerləşən dini təmayüllü məktəbin əsasında müasir maarif ocağı yaradır. Daha doğrusu, mahalda ilk ikisinifli (beşillik) rus-tatar (Azərbaycan) məktəbini açır. Böyük ürək sahibi olan Həsən bəy məktəbi öz evinə köçürür, yeni məktəb onun təkidindən sonra tikilir. Xərcin bir hissəsini Yelizavetpol quberniyası, bir hissəsini Xanlıq kəndindəki baramaçılıq sexi, bir hissəsini isə Həsən bəy özü qoyur. Beşillik təhsil verən məktəbdə 6-8 sinif açılır, burada 120-150 nəfər elm öyrənir. Təhsil, əsasən, rus dilində tədris olunur, şəriət fənni isə azərbaycanca keçirilir.\nHəsən bəy özü rus dili və hesab öyrədərmiş, o, məktəbə peşəkar müəllim kollektivi yığmışdı.\nHəsən bəy məktəbə lazım olan tədris vəsaitlərini Moskva şəhərində yerləşən “Qusman” firmasından, bir hissəsini isə Xarkov şəhərində yaşayan qohumu Cabbar bəy İldırımzadənin, Çingiz İldırımın köməyi ilə Rostovdan, Peterburqan gətirtdirərmiş.\nMəlumatlara görə, Həsən bəy həm də elmi-tədqiqat işləri ilə də məşğul imiş.\nHəsən bəy yaxşı at saxlamağı, at minməyi də bacararmış. O, ucaboylu, xoşsifət, azdanışan, çox alicənab bir insan olmuşdur.\nHəsən bəy 1922-ci ildə vəba xəstəliyindən vəfat etmiş və Hacılı kəndində dəfn edilmişdir. Bəzi məbələrdə1916 – cı ildə sətəlcəmdən vəfat etdiyi göstərilir. Həsən bəyin haqqında danışdığımız bu faktlar mərhumun şəxsi arxivində geniş formada saxlanılır.\nİLDIRIM BƏY SULTANOV\nQubadlı bölgəsində ən imkanlı bəy İldırım bəy Sultanov olub\nAta-babadan mülkədar olmuş, Məmər, Hal, Davudlu, Mahmudlu, Zeyvə kəndləri, Qızıldaş, Çayzəmi əraziləri İldırım bəyə məxsus idi. Sultanovların ulu babası Nəcəf bəy hələ farsların hakimiyyəti dövründə Bəxtiyarlı kəndində yaşayırdı.\nİldırım bəy xeyirxaqlığı ilə, təhsilə önəm verməsilə seçilirdi.\nİldırım bəyin üç oğlu var idi və onların oxumasında çox maraqlı idi.\nDövrünün ən varlı bəyi olmaqla yanaşı insanların savadlanmasında çox zəhmətləri olmuşdur. Qubadlıda ilk məktəbin açılmasının yaradıcılarından olmuşdur.. Belə ki,1882 ci ilin may ayında Qubadlıda məktəb açdırmaq üçün Qazi Həsənlə birlikdə Yelizavetpol quberniyasının mərkəzi Yelizaetpol şəhərinə getmiş. Məktəbin açılması üçün lazımı sənədləri qubernatora təqdim etmiş, məktəbin açılması üçün razılıq əldə olunmuşdur.\nMəktəbin təşkilində, binanın, dərs vəsaitinin, müəllimlərin gətrilməsində böyük xidmətləri olmuşdur.\nÖz övladları ilə bərabər, yaxın qohumların da övladlarının oxumasına köməklik etmişdir.\nÇİNGİZ İLDIRIM OĞLU SULTANOV\n“Çingiz İldırım bəşər deyil, oddur, alovdur, ildırımdır”\nÇingiz İldırım Zəngəzurun Qubadlı bölgəsində doğulmuşdur (1890-cı il). Atası İldırım bəy dünya malında gözü olmayan, idraklı, insaflı, həm də ayıq düşüncəli, arif bir kişi olmuşdur. İldırım bəyin üç oğlu var idi və onları oxutmaq istəyirdi. İlk təhsilini doğulduğu Qubadlı bölgəsində alan Çingiz 1898-1905-ci illərdə Şuşa məktəbində, 1906-09-cu illərdə Vladiqafqazda orta məktəbdə oxuyur. 1916-cı ildə Petroqrad Politexnik İnstitutunun dağ-mədən şöbəsini bitirib mühəndis-metallurq diplomu alır. 1917-ci ilin axırınacan Petroqraddakı “Ayvar” zavodunda mühəndis işləyir. Və elə bu şəhər də onu inqilaba sarı sürükləyir, fevral burjua inqilabı çar hökümətini devirir və bu cavan oğlan da istər-istəməz dönüb “yeni dünyanın adamı” olur.\n1918-20-ci illərdə daşnakların (başçı general Andronik Ozanyan, Dro, Njde və s.) Dağlıq Qarabağı Ermənistana birləşdirmək səylərinə qarşı Çingiz İldırım Laçın, Qubadlı ərazisində xeyli iş aparır. O, bu ərəfədə dəfələrlə Qubadlıda, Əliyanlıda, Kürdhacıda, Məzməzəkdə və s. kəndlərdə olur, təşkilatlanma işləri aparır. Sarıyataqlı artilleriyaçı mayor İsmayıl Abışovun general Xosrov bəy Sultanov tərəfindən Şuşaya çağırılıb ermənilərə qarşı cəbhəyə komandir təyin olunması da Ç.İldırımın təşəbbüsü ilə olmuşdur. Elin dərdini çəkəcək insanlara başa salır ki, Andronikin başçılıq etdiyi erməni hərbi hissələri Gorusda, Xinzirəkdə, İrsəvənnikdə, Dığda, Gərəvincdə və digər kəndlərdə yerləşiblər. Və istənilən vaxtda ermənilər Qubadlıya, Laçına hücuma keçə bilərlər. Ç.İldırım deyirmiş ki, bu sözü məsuliyyətimlə deyirəm ki, yəqin bilin ki, hücum gözləyirik, bunu bizə erməni agentlərimiz xəbər verir. Bəli, sonralar oxuyub öyrənirik ki, həqiqətən, Ç.İldırımın, Xosrov bəyin Ermənistanda (Gorusda) ermənilərdən agentləri varmış. Bunu 1919-cu ilin yanvar-mart aylarında Şuşa Quberniyasından Mərkəzə göndərilən teleqramlar da bir daha təsdiq edir.\nÇingiz İldırım (1920) Azərbaycan Müdafiə Naziri, Azərbaycan Hərbi Dəniz Donanması komandiri, Ali Xalq Təsərrüfatı Şurasının və Dövlət Plan Komitəsinin sədr müavini vəzifələrində işləmişdir. Respublika Xalq Komissarları Sovetinin və MİK-in ərzaq vergisi üzrə fövqəladə müvəkkili, Naxçıvanda və Qubadlıda partiya-sovet işləri üzrə məsul təhkimçi, SSRİ Sindikatlar Şurası Azərbaycan bürosunun sədri, Ali Xalq Təsərrüfatı Şurası sədrinin müavini, Fövqəladə Hərbi Avtomobil Nəqliyyatı komissarı, Hava Donanması Cəmiyyətinin sədri, Azərbaycan Yükvurma Cəmiyyətinin rəisi, Azərbaycan xüsusi aviakimya idarəsinin sədri, Azərbaycan KP MK-nin, Zaqafqaziya Ölkə Partiya Komitəsinin, Azərbaycan və Zaqafqaziya MİK-lərinin daimi üzvü və s. vəzifələrdə işləmişdir\nKremldə 1933-cü ildə Azərbaycan KPMK-ya I katib vəzifəsini tutacaq namizədlərin müzakirəsi aparılan zaman, əlbəttə, Kreml Çingizin namizədliyindən yan keçə bilməzdi. Ç.İldırım və M.Bağırov Kremlə dəvət edilir, lakin Orconikidze, Beriya, Stalin səlahiyyətliləri Çingizin üstündən qara xətt çəkirlər. Ölkədə 1936-1938-ci illərdə repressiya dövrü başlayanda Rusiyada yaşayan, işləyən Ç.İldırım həbs edilir, atası çar hökuməti zamanında varlı olmuşdur səbəbi ilə güllələnir.\nÇingiz İldırım dövrünün qabaqcıl ziyalısı olmuşdur. Ziyalılıq yalnız təhsillə formalaşmır, millətin, vətənin ağır zamanında ayağa qalxmaq, fəal mövqe tutmaq nəsildən gələn vətənə sevgi xüsusiyyətlərindəndir ki, Çingiz İldırım da bu ənənəni layiqincə yerinə yetirdi, bütün ömrünü vətənin müdafiəsinə həsr etdi.\nBəzi mənbələrdən oxuyuram ki, Çingiz İldırım bolşeviklərə qoşulub, onlaraın ideyaların dəstəkləyib. Bu düzdür ki, onun təhsil aldığı, işlədiyi yer bu şəraitə zəmin yaradıb. Ancaq onun həyat- fəaliyyətin izlədikcə bir bəy oğlu kimi həmişə zəhmətkeş xalqının yanında olmuş, o dövrün ən kəskin erməni vandalizmi, daşnakları ilə ciddi mübarizə aparmışdır. Bunun nəticəsi idi ki, onların qurduqları planlar nəticəsində xalq düşməni kimi güllələnmişdir.\nÇingiz İldırımın qardaşı Cabbar İldırım isə respublikamızın ilk ali təhsilli səhiyyə işçilərindən biri olmuşdur. 1920-ci illərin əvvəllərində respublika Səhiyyə Nazirinin müavini olmuş, sonralar da bir sıra məsul vəzifələrdə işləmişdir.\nŞamil bəy atasının vaxtsız vəfat etməsi ilə əlaqədar təhsilini davam etdirə bilməmiş.\nŞamil bəyin oğlu, Çingiz İldırımın qardaşı oğlu Cahangir Şamil oğlu İldırımzadə 12 sentyabr 1929-cu ildə anadan olmuş, 1954-cü ildə M.V.Lomonosov adına Moskva Dövlət Universitetinin jurnalistika fakültəsini bitirmişdir. Cahangir müəllim bir sıra məsul vəzifələrdə çalışmış, müxtəlif illərdə “Azərnəşr”in redaktoru, MK-da Mətbuat və radio-televiziya bölməsinin təbliğat-təşviqat şöbəsinin rəhbəri, Nazirlər Sovetində şöbə rəisi, Azərbaycan Dövlət Mətbuat komitəsinin sədri işləmişdir. C.İldırımzadə 1981-ci ildə Respublika Nazirlər kabineti yanında mətbuatda və digər informasiya vasitələrində dövlət sirrlərinin mühafizəsi ilə məşğul olan idarənin rəisi olmuşdur. O, IX və X çağırış Respublika Ali Sovetinin deputatı seçilmiş, “Əməkdar Mədəniyyət İşçisi”, “Qırmızı Əmək bayrağı” ordenləri və “Fədakar Əməyə Görə” medalı ilə təltif edilmişdir.\nOULAM HƏMİD OĞLU SULTANOV\nQulam Həmid oğlu Sultanov 1901-ci ildə keçmiş Zəngəzur qəzasının Danzaver kəndində, varlı sahibkar ailəsində anadan olmuşdur. Danzaverlilər Qubadlının Bəxtiyarlı kəndindən getmə idilər. Qulam Sultanovun nəsilləri Qubadlının Bəxtiyarlı kəndinin yaxınlığındakı Danzaver kəndini alaraq ora köçmüşlər. Qulam Sultanov da İsmayıl Sultanovun nəslindəndir. Nəzər Heydərov “Zəngəzur dağlarında” kitabında yazır: ”Danzaver, Mac, Ağbulaq, Qurdqalağı, Şamsız, Ağvanlı kəndlərinin əhalisi vaxtilə Qubadlıdan köç ediblər. Danzaverli Sultanovların Qafan mis mədənində payları olub”.\nQulam ilk təhsilini Qubadlı məktəbində almişdır. Məktəbin bir çox müəllimləri qadağalara baxmayaraq, dövlətçilikdə monarxiyadan daha üstün olan respublika dövlət üsul-idarəçiliyindən söhbət açar, yeniyetmələri Xarkov, Kiyev, Odessa, Peterburq, Moskvada və imperiyanın digər şəhərlərində təhsillərini davam etdirməyi məsləhət bilərmişlər. Qulamın da hələ aşağı siniflərdə oxuyandan Avropa ölkələrində təhsilini davam etdirmək həvəsi yaranır. O, Şuşadakı məktəbi əla qiymətlərlə bitirib təhsilini Peterburqda davam etdirir. Qulam Sultanov təhsilini başa vurub Bakıya qayıdır. Həmin illərdə Bakıda kino çəkilişi hələ böyük vüsət almamışdı, o, bu sahədə işləməklə yanaşı Moskvanın İqtisadiyyat İnstitutunu da bitirir. Sultanov XX əsrin 20-ci illərində Bakının partiya-sovet orqanlarında, sovet ordu hissələrində işləyir. Azərbaycan KP MK-nin I katibi olarkən S.M.Kirov Q.Sultanovu mahir natiq adlandırmaqla, onu da əlavə edib ki, Azərbaycanda Q.Sultanov kimi rus dilində səlis danışan ikinci bir şəxs yoxdur.\nQ.Sultanov 1930-cu illərdən Bakı kino-foto sənayesi idarəsinin rəisi olmuş, 30-illərdə lentə alınan “Kəndlilər”, “Sevil”, “Bakılılar” filmləri onun rəhbərliyi dövründə çəkilmişdir. Qulam müəllim həm də nurlu ziyalı, yaradıcı şəxs idi. Ruhulla Axundovla çox yaxın dost və yaradıcılıq əlaqələri olmuş, K.Markısın “Kapital” əsərini hər ikisi birlikdə tərcümə etmişlər.\nM.C. Bağırov Qulam Sultanovu şəxsən özü güllələmişdir. 1956- cı ildə məhkəmə prosesində Qulam Sultanovu və Məmməd Cuvarlinskini şəxsən güllələdiyini özü də etiraf etmişdir.\nAbbas Ağalarbəy oğlu Sultanov\nAbbas Ağalarbəy oğlu Sultanov 1885-ci ildə Qubadlı kəndində, bəy ailəsində anadan olmuş, 1915-ci ildə Qori seminariyasını bitirmişdir. Həmin ildə Kiyev Universitetinin tibb fakültəsinə daxil olmuş, 1917-ci ildə fəal inqilabi fəaliyyətinə görə universitetdən qovulmuşdur. 1917-ci ildən partiya üzvü olmuş, sonradan Qubadlıya qayıdan Abbas bəy Zəngəzurda inqilabi iş aparmışdır.\nAzərbaycan Sovet hakimiyyətinin qələbəsindən sonra Zəngəzurda İnqilab Komitəsinin sədr müavini, Nəzər Heydərovdan sonra Qubadlı qəza Partiya Komitəsinin birinci katibi, Azərbaycan SSR Xalq Daxili İşlər Komissarlığında şöbə müdiri, Qaradonlu Rayon Partiya Komitəsində katib, Baş Siyasi Maarif İdarəsinin sədri, 1932-1937-ci illərdə Azərbaycan Elmi-Tədqiqat Pambıqçılıq İnstitutunun direktoru işləmişdir (Gəncə).\n1937-ci ildə M.Bağırovun qərarı ilə həbs edilərək güllələnmişdir.\nBağırov Qubadlıdakı söhbəti unuda bilməzdi, o, Əliyanlı Nəriman bəy Mehdiyevi həbs edib güllələmək üçün Şuşa həbsxanasına göndərmək istəyəndə Abbas Sultanov etiraz edərək demişdi ki, biz Nəriman bəyi işlə təmin edib bütün əliyanlı qaçqınlarında hökümətə inam yaratmaqla onu üzə çıxarmaq istəyirik. M.Bağırov bu vaxt demişdi ki, sən raykom katibi olduğun halda, bandit başçısını müdafiə edirsən. Səni bu vəzifədə saxlamaq olmaz.\nCƏLİL BƏY SULTANOV\nCəlil bəy Sultanov Hacılı kəndindən olub, ixtisasca aqranom olmuş.\nAzərbaycan Xalq Cumhuriyyət dövründə Zəngəzur qəzasından parlamentin üzvü seçilmişdir.\nCəlil bəy Sultanov parlamentin üzvü olaraq xalqın müdafiəsinə qalxmış, erməni daşnaqlarına qarşı mübarizə edərək, teleqramlar vuraraq yerlərdəki vəziyəti xəbər verərək, kömək edilməsin tələb edərmiş.\nYUSİF BƏY SULTANOV\n1860- cı ildə şuşa qəzasının zəngəzur sahəsinin püsyan nahiyəsinin bəxtiyarlı kəndində anadan olmuşdur.\nYusif bəy Sultanov 1918- 1920 –ci illərdə Şamaxı qəzasının Mədrəsə sahəsinin pristavı olub.\nYUSİF BƏY Sultanovun zəhmi, zabitəsi sayəsində türk- müsalman qırğınının qarşısını alıb. Bu sahədə böyük xidmətləri olmuşdur.\nYusif bəy 1899 –cu ildə kollec qeydiyatçısı, titulyar müşavir çinlərinə layiq görülmüşdü. O, lll Aleksandır, lV dərəcəli Şire- Xurşid ordenləri ilə təltif olunmuşdur. 1905- ci il rus- yapon müharibəsində iştirak etmiş, medal almışdır.\nYusif bəy Qafur ağa Səmədovun qızı, Fətəli xanın nəvəsi ilə ailə qurmuşdur.\nBahadur bəy adlı oğlu, Gövhər, Şeyda, Rübabə xanım adlı qızları var idi.\nSultan Qəhrəman oğlu Sultanov 1870-ci illərdə bəy ailəsində dünyaya gəlmişdir. Atası Qəhrəman bəy (O, tanınmış dövlət xadimi Çingiz İldırımın atası İldırım bəyin qardaşıdır) özünə məxsus torpaq sahəsi, sürüləri, ilxısı varmış. Sultan bəy özü çox zəhmətkeş, dövrünün çox məlumatlı şəxsi idi. O, ərəb, fars və rus dillərində səlis danışır, ədəbiyyatımızı, tariximizi dərindən bilirdi. Elə ona görə də məntiqli, duzlu-məzəli söhbətlərini dinləyən, ona qulaq asmaqdan yorulmazdı.\nBaşqa bəylər kimi, sovet rejimi dövründə onun da mülkü əlindən çıxmışdır. O, sovet qanunlarına tabe olmuş, müxtəlif sahələrdə çalışmışdır. O, buna məcbur idi, həm öz ailəsi, həmdə erkən rəhmətə getmiş kürəkəni Əli bəy və bacısı Tovuz xanımın kiçik yaşlı dörd övladı da onun himayəsində idi. Uzun illər məsul vəzifələrdə işləyən Xasay Əli oğlu Şahmuradov Sultan bəyin bacısı oğludur. Xasay Şahmuradovun qızı Mahirə xanım Əliyeva Qubadlı rayonundan ilk qadın elmlər doktoru, professordur.\nSultan Sultanov keçən əsrin 20-ci illərində uzun müddət rayonda “Komxoz”un müdiri işləmişdir. İşlədiyi müddətdə tabeçiliyində olanlara atalıq qayğısı göstərir, rayonun abadlaşması üçün maksimum işlər görür, rayon qəsəbəsində, kəndlərdə məktəblər, yaşayış binaları, inzibatı binalar, eləcə də iaşə binaları, Həkəri və Bərgüşad çaylarının üstündən körpülər tikdirmişdir. Raykomun, prokurorluğun, kombinatın köhnə binaları, Qubadlı qəsəbəsindəki Muradxanlı, Alaqurşağdakı məktəb binaları onun vaxtında istifadəyə verilmiş, Qubadlı qəsəbəsinə Xələc kəndindən gələn dəmir su borusu da onun təşəbbüsü ilə çəkilmişdir.\nSultan bəyin həyat yoldaşı Gülüm xanım Əhməd bəyin qızıdır. Xudayar xanın oğlu Əhməd bəy Zəngəzurda, Qarabağda var-dövlətinə görə seçilirdi. Əhməd bəyin bacısı Minə xanım böyük filosofumuz Həsi Abdullayevin anasıdır. Qubadlıda olan polis şöbəsinin köhnə binası Gülüm xanımın dayısı İsgəndər bəyə məxsus idi.\nSultan bəy 14 noyabr 1975-ci ildə vəfat etmişdir.\nTofiq Sultanov Danzaverli Sultanovların nəslindən olub, məlum səbəblərdən Beyləqan (vaxtı ilə Jdanov deyilən) rayona köçmüşlər.\nTofiq müəllim savadlı, bacaraqlı insan kimi həm Mildə, həm də nazirlik sistemində bacarıqlı kadr kimi tanınmışdır.\nƏNVƏR HƏSƏNOV- SULTANOV\nƏnvər müəllim 60- cı illərdə Novlu məktəbində müəllim, sonra Göyərcik kənd 8- illik məktəbində drektor işləyib. Qubadlıda Ənvər müəllimin intellektindən, mərdliyindən və səxavətindən həmişə danışardılar.\nƏnvər müəllim danzaverli sultanovların nəslindəndir. Elə familyası da Sultanov olub.\nOülam Sultanovun “Xalq düşməni” çıxmasından sonra M. Bağırovun Qubadlı- Zəngəzurun sultanlarına qənimindən sonra yerli hökumətin təkidilə familyaların dəyişiblər.\nHələ talelərindən çox da xəbərimiz olmayan, bəlkə də həyatlarını xalqının rifahına, erməni vandalizminin məhvinə sərf edən nə qədər soydaşlarımız olub. Tarixi varaqlamaq, olanları yazmaq, unutmamağa qoymamaq hər kəsin insanlıq borcu olmalıdır.\nBu baxımdan Hacı Nərmanoğluya bu axtarışları, əziyyətləri üçün təşəkkür edirəm.\n“Mərkəzi Zəngəzurun Ermənistana birləşdirilməsi barədə qərar verilmişdi və bu qərarın icrasına mane olan hər kəs aradan götürülürdü. Zəngəzurda real güc, nüfuz , etimad sahibi olan , bununla birlikdə həm də bölgənin tamamılə qopararaq Ermənistana Birləşdirilməsi qarşısında ən böyük maneə olan Sultanovların vəzifədən götürülməsi lazım idi. Yerli kominstlərin Ermənistan Komminst Partiyası Mərkəzi Komitəsinə müraciəti əsasında İrəvandan Nəriman Nərmanovun adına gələn tələb dərhal eynilə icra olunması N. Nərmanovun dərkanarı ilə Xalq Daxili İşlər Komisarı Həmid Sultanova tapşırılır.28 mart 1921 –ci il tarixli, 477 N-li həmin məxfi məktubda yazılmışdır:\n“ Ermənistan KP MK- nin sədri sizdən xahiş edir ki, təcili olaraq Zəngəzur mahalının Azərbaycan hissəsinin Qubadlı qəzasından aşağıdakı əksinqlabçılar təcili olaraq geri çağırılsın:\n1) Xudabaxış bəy Sultanov (İnqlab komitəsinin sədri), 2) Aslan bəy Sultanov (qəza milis idarəsinin rəisi), 3) Behbud bəy Sultanov ( istintaq komissyasının üzvü) , 4) İsrafil bəy Sultanov ( baş milis işçisi, yəni qəza milis idarəsinin cinayət axtarış şöbəsinin rəisi), 5) İsfəndiyar bəy Hocaxanski ( qəza milis idarəsinin sahə müvəkkilləri şöbəsinin rəisi) “\n( Hacı Nərmanoğlu “ Zəngəzur” 2018 )\nGöründüyü kimi Sultanovlar nəsli böyük bir dövrü əhatə etməklə yanaşı, geniş bir şəcərəyə məxsusdur.\nÇox istərdim doğma Qubadlılar eşidib- bildikləri insanlar haqqında məlumat versinlər. Eyni zamanda Sultanovlar nəslinə məxsus olanlar özlərin tanıtsın, tanıdıqları insanlar haqqında məlumat versinlər.\nBədəlova Tahirə, 19.09. 21


Paşa Hikmət – Tükənmiş Sevgi (hekayə) » Yarpaq.az\nOnu ilk dəfə gördükdə, həyacandan əllərim əsmişdi. Ürəyim az qala dayanacaqdı. Mavi gözləri, sarı telləri, üzündəki gülüş idi, həyatımın mənası. Onun gözlərində tapmışdım ruhumu. Həyatda ilk və son sevdiyim qadın idi. Tək yaşama səbəbim o idi\nAdı Kəmalə idi. Kəmalə ilə eyni universitetdə oxuyardıq. Hər gün dərsdən sonra, onu görmək üçün sinfinə gedib, uzaqdan ona baxardım. Bəzən ona baxdığımı hiss edir və o gözəl gözləri ilə mənə baxardı. Ona bu qədər diqqətlə baxmağı deyəsən, narahat edirdi. Mən də həmin an utanardım. Başımı aşağı salıb, qaça-qaça ordan uzaqlaşardım. Kəmaləyə sevgimi etiraf etməyə cəsarətim yox idi. Bu sadəcə və sadəcə sevgi idi. Kəmalə universitetin ən gözəl qızlarından idi. Universitetdə varlı oğlanlar onun dərdindən dəli olsa da, o heç kimlə sevgili deyildi. Elə bu idi mənə ümid verən. Ona yaxınlaşma şansım var idi. Kəmaləni ancaq xəyallarımda yaşada bilirdim. Amma mən Kəmaləni tək xəyallarımda yox, əsil həyatda da görmək istəyirdim.\nKəmalə ilə ilk tanışlığımız keçən il olmuşdu. İkinci kursda oxuyurduq və universitetin son günü idi. Artıq yay tətilinə çıxırdıq. Kəmalə Universitetin həyətində kitab oxuyurdu. Mən özümdə olan bütün cəsarəti yığıb ona sevgimi etiraf etməli idim. Bu gün də edə bilməyəcəmsə, qalacaq bir də gələn ilə. Artıq vaxt çatıbdır. Cəsarətsizliyə və utancaqlığa yer yoxdur. Mən onun yanına getdim. O qədər gözəl idi ki, gözəlliyi məni vəsf etmişdi. Heçnə danışa bilmədim. Beynimdəki bütün fikirlər bir-birinə qarışmışdı. Mən iki dəqiqə heçnə demədən onun yanında səssizcə ayaqüstə dayandım. Sonda bütün cəsarətimi toplayıb söhbətə başladım.\n-Salam əyləşmək olar ?\nKəmalə gözəl gözləri ilə mənə baxaraq cavab verdi.\n-Salam əlbəttə olar, buyurun.\nMən onun yanında oturdum. Amma söhbətə başlaya bilmirdim. Ürəyimdəki sözlər aşıb-coşurdu amma heç birini dilə ala bilmirdim.\n-Sən hər tənəfüs sinfimizə gəlib, sinfin qapısından mənə baxan oğlansan ? Adın Paşadır ?\nKəmalə gülümsəməyə başladı.\n-Bəli həmin oğlanam. Sən o qədər gözəlsən ki, gözəlliyin məni cəlb edir. Hər gün, hər tənəfüs səni görməsəm yaşaya bilmərəm. Daima xəyalımdasan. Qəlbimi məndən oğurlamısan.\nKəmalə əlini əlimin üstünə qoydu. Sanki aylarla belə bir etiraf gözləyirdi.\n-Bəs hər dəfə gəlib baxmaqdansa, niyə bircə dəfə yaxınlaşmadın ?!\n-Bir az utancaqlıq, bir az cəsarətsizlik.\n-Niyə utanırdın axı ?\nKəmalə bütün diqqətli ilə sualın cavabını gözləyirdi.\n-Səndən yox cavabı eşitməkdən qorxurdum. Yox desəydin mən yaşaya bilməzdim. Ona görə səni xəyallarımda yaşadıb, orda qoruyurdum.\n-Nəyə görə, yox deyəcəyimi düşünürdün ? Buna necə əmin ola bilirdin axı ?!\n-Sənin kimi gözəl qızın mənə verəcəyi tək cavab yox ola bilərdi.\n-Ay Paşa, niyə belə düşünürsən axı ?! Mən hər dəfə səni görmək üçün, tənəfüslərdə sinifdən bayıra çıxmırdım.\n-Nəəə ?! Axı... mən düşünürdüm ki,...\n-Bu aylar ərzində mən də səni sevirdim. Səndən bu etiraf gözləyirdim. Paşa, harda idin bu vaxta qədər ?\nBu sual mənə güllə yarasından belə ağır oldu. Nə deyəcəyimi bilmirdim.\n-İnan ki, hə deyəcəyini bilsəydim, bircə saniyəmi belə itirməzdim.\n-Bir saniyə yox, bir neçə ay itirdin artıq ! Səncə də bir az gec deyil ?!\n-Yox ! Heçnə itirmədim. Gecdə olsa indi etiraf edirəm ! Kəmalə səni sevirəəəm ! Sənsiz yaşaya bilmərəm, nəfəs ala bilmərəm ! Nə olar mənə bir şans tanı ! Sənsiz həyat mənə zindan olar.\nKəmalə əllərini əlimdən çəkərək, barmağındakı nişan üzüyünü göstərdi. Bununla da sanki bütün həyatım alt-üst oldu.\n-Harda idin ay Paşa ?! Sən mənim ağ atlı xilaskarım idin. Amma gəlmədin ! Bu aylar içində sənin yolunu gözləyirdim. Gəlib məni xilas edəcəyini düşünürdüm. Amma sən gəlmədin ! Paşa bizim sevgi romanımız bir yazılmayıb. Biz başqa-başqa sevgi romanının qəhrəmanlarıyıq. Bizimki bir olmaz.\nKəmalə başını sinəmə qoyaraq, ağlamağa başladı.\n-Kəmalə, bağışla məni, bağışla ! Gözəlliyin məni vəsf etmişdi. Sənə o qədər heyran olmuşdum ki, səni itirməkdən qorxurdum. Axı sən nə vaxt nişanlandın ? Niyə məni gözləmədin ? Məni sevirdinsə niyə başqası ilə nişanlandın ?\n-Elə bilirsən ki, öz istəyimlə nişanlandım ? Onsuzda heç kim Kəmaləni başa düşmür. Öz həyatımı yaşamağa imkan vermirlər. Evdən məcbur nişanladılar.\nƏlim ilə Kəmalənin saçını sığallayırdım. Həyatımın bir neçə dəqiqə içində alt üst oldu. Bu qədər cəsarətsiz, qorxaq olduğum üçün özüm-özümü danlayırdım. Amma nə faydası ?!\n-Kəmalə, nişanı qaytara bilməzsən ? Gəl qaçaq buralardan. Gəl gedək uzaqlara. Heç kimin olmadığı uzaqlara əlini ver mənə...\n-Paşa, hər şey dediyin qədər sadə deyil. Artıq bir həftə sonra toyumdur. Ailəm təyziqi güclüdür. Onlardan xəbərsiz heçnə edə bilmərəm. Onlarla mübarizə apara bilmərəm.\n-Kəmalə axı bizim sevgimiz ?\n-Paşa, hər şey filmlərdəki qədər sadə deyil. Bizim cəmiyətə zid danışma ! Sən dediklərin ancaq sevgi romanlarında olur. Hər şey xoşbəxt sonluqla bitir.\n-Kəmalə sən olmasan, mən yaşaya bilmərəm. Kəmalə mənə bunu yaşatma. Kəmalə sən mənim olmalısan.\n-Yox Paşa ! Yox ! Uşaqlıq eləmə. Sən mənsiz də yaşayacaqsan. Mənsiz də xoşbəxt olacaqsan. Başqaları ilə unudacaqsan məni.\n-Məgər sən başqa birisi ilə xoşbəxt ola biləcəksənmi ?!\n-Paşa onu bilmirəm amma səni heç vaxt unutmayacam.\nMən bununla barışa bilməzdim. Mən Kəmaləsiz yaşaya bilməzdim. Amma yazıq qız nə etsin ki ?! Bizim cəmiyətdə kimsə kiminsə fikrini önəmsəmir. Ailəsi məcbur evləndirir. Ah bu ailələr, ah...\n-Əgər yoxsa, niyə belə bir şeyi məndən istəyirsən ?\nKəmalə cavab verəcəkdi ki, elə bu vaxt arxadakı maşın siqnal verdi. Atası Kəmaləni çağırdı.\n-Bax Paşa, bu səninlə ilk və son görüşümüz oldu. Bir daha məni narahat etmə. Çalış məni unut. Başqası ilə də xoşbəxt ola biləsən.\nKəmalə öz sepini çıxardıb mənə verdi.\n-Bax Paşa bu sepi evinin gizlin yerində saxla. Bu məndən sənə xatirə olsun. Səni unutmayacam, səni qəlbimin dərinliklərində sevəcəm.\nKəmalə sepi əlimə qoyub ordan uzaqlaşmağa başladı.\n-Kəmaləəəə....əəəə getmə....! Səni sevirəəəəm....!\nArxasınca qışqırdım amma o arxasına belə baxmadı. Maşına əyləşdi və getdi. Sanki canımdan bir canım getdi. Mən onsuz bir gün yaşaya bilməzdim. Kəmalə getdikdən yarım saata qədər mən onun arxasıyca baxdım. Bəlkə qayıda bilərdi. Bəlkə...Kəmalə getdik sonra altı gün ancaq içki içdim. Özümə içkilərlə təsəlli tapırdım. Sirrimi bölüşəcəyim, dərdimi anlayaca tək dostum içkilər olmuşdu.\nBu gün isə sonuncu günümdür. Kəmaləm bu gün başqasına yar olur. Altı gün içində onu axtarsam da, tapa bilmədim. Ay Allah sən bilərsən, axı harda gizlədirdilər Kəmaləmi. Eh, sən hər şeyi bilsən də heç vaxt danışmırsan. Ancaq dinləyib və izləyirsən. Cavab ver indi, bəyəndinmi ? Bu gün mənim həm ad günüm, həm Kəmaləmin toy günü, həm də ölüm günü kimi yaddaşlarda qalacaq. Ay Allah bir arzu istədim, yerinə yetmədi. Ömrümdə ilk dəfə sevinmişdim. İlk dəfə onun əlindən tutmuşdum. Niyə belə oldu axı ? Tək günahım sevmək oldu ki, onun da bədəlini çox yaxşı ödətdin ! İndi isə gəlirəm yanına. Ad günümdə necə gözəl hədiyə verdin ! Tək yaşama səbəbim yarımı əlimdən aldın.\nNə isə, bu intihar məktubumu sənə suallarımla doldurmayacam. Kəmalə mən səni sadəcə sevdim. Bu mənə verdiyin xatirə sepini isə burda qoyuram. Elə bu məktubun üstündə. Ümid varam ki, xoşbəxt olarsan. Amma mən sənsiz nə xoşbəxt ola bilərdim nə də yaşaya bilərdim. Səni sevirəm ! Əlvida...!


Londonda, Kral Albert zalında «Titanik» filminin 3d formatında premyerası baş tutub. Filmdə əsas rollardan birini ifa etmiş Keyt Uinslet və rejissor Ceyms Kemeron tədbirdə iştirak ediblər. Leonardo Di Kaprio isə yeni layihə ilə məşğul olduğundan, tədbirdə iştirak edə bilməyib. Filmin rejissoru, tənqidçilərin bu mövzuya nəyə görə yenidən müraciət etməsinin səbəbi ilə bağlı sualını belə cavablandırıb. Rejissor hesab edir ki, filmin 3d formatında geniş ekranlara çıxması, tamaşaçıya daha güclü emosional təsir göstərəcək. 1997-ci ildə çəkilən film həmin vaxt elə də tanınmayan aktrisa Keyt Uinsletə böyük şöhrət qazandırıb. «Titanik», yaradıcılarına 1 milyard 843 milyon dollar gəlir gətirib və 11 «Oskar» alıb. Yaradıcı heyət filmin yeni versiyada ekranlaşdırılmasını məşhur gəminin batmasının yüzüncü ildönümünə həsr ediblər. Filmin 3d formatda ekranlaşdırılması 18 milyona başa gəlib. Yeni versiya üzərində 60 həftə ərzində 300 nəfər çalışıb. «Titanik 3d» dünya ekranına aprelin 4-də çıxacaq.\nBu gün: 2652\nBu ay: 434166


Bu sualla ədəbiyyat adamları arasında sorğu keçirilib.\n“Dahi həmişə diridir”\nƏdəbi tənqidçi Əsəd Cahangir: “Yazıçı istənilən münasibəti bəsləməkdə haqlıdır. Çünki sənət azaddır. Bu, sənətin əsas prinsipidir. Əgər bir yazıçıya desək ki, bunu yazma, onu yaz – bu, onun azadlığını əlindən almaq olar. Bu məsələnin, ümumi tərəfidir.\nMəsələnin Mirzə Cəlil və Azərbaycan xalqı tərəfinə gəlincə, Sabir də, Mirzə Cəlil də, digər “Molla nəsrəddin”çilər avamlığı, cəhaləti, xürafatı, sosial ədalətsizliyi və digər ictimai bəlaları tənqid edirdilər. Amma bu o demək deyil ki, onlar öz xalqını sevmirdilər. Kaş ki Azərbaycan xalqını sevdiyini deyənlər, Sabirin, Mirzə Cəlilin sevdiyinin mində biri qədər bu xalqı sevərdilər.\nMirzə Cəlil də, Sabir də Azərbaycan ədəbiyyatı tarixində bir mərhələdir, bu mərhələ də hər tarixi şəraitdə Azərbaycan ədəbiyyatına impuls verir, təkan verir. Bir dəfə ötən əsrin əvvəllərində, bir dəfə 1960-cı illərdə və indi də üçüncü dəfədir ki, Mirzə Cəlil Azərbaycan ədəbiyyatına təkan verir. Çünki Mirzə Cəlil də, Sabir də dahidir. Dahi hər zaman diridir. Hər tarixi dönəmdə o, zamana uyğun şəkildə yenidən doğulur, yenidən bizim müasirimizə çevrilir. Bu müzakirələrin yenidən qalxması da bunu bir daha təsdiq edir”.\nŞair Elçin Mirzəbəyli: “Mirzə Cəlilin tənqidləri həmin dövrün xarakteristikasına xas yanaşmadır. İdeyaların cəmiyyətə çatdırılması müxtəlif tənqid vasitələri və sarkazmla həyata keçirilirdi. Adətən, sarkazm gec qəbul olunur və gec həzm olunur.\nƏlbəttə, Mirzə Cəlil Azərbaycan ədəbiyyatında və publisistikasında böyük xidmətləri olan yazıçıdır. Digər tərəfdən, Mirzə Cəlilin yaradıcılğının sarkazmla yanaşı, fəlsəfi yükü də var. Onun əsərlərində cəmiyyətə çağırışlar var, maarifləndirmə və digər amillər mövcuddur. Amma bütün hallarda şəxsiyyətin aşağılanmasının, təhqid edilməsinin və bunun ədəbiyyatda yer almasının tərəfdarı deyiləm.\nƏlbəttə, sarkazm olar. İncə, insanın ruhunu oxşayan, insanı düşünməyə vadar edən sarkazım tərəfdarıyam.\nDüşünürəm ki, yaradıcılığa müəyyən qədər sarkazm qatmaqla millətin, xalqın potensialını üzə çıxarmağa, onun tarixi köklərini, daşıdığı missiyanı önə çıxarmağa da böyük ehtiyac var. Millətə uzaq hədəfləri göstərməsən, o heç yaxın hədəflərə də gedib çatmayacaq. Bəzən ədəbiyyat, tam olmasa da, ideoloji müstəvidə bu prinsiplərə xidmət etməlidir.\nİdeoloji müstəvidə olan maksimalist hədəflərə, maksimalist ideyalara çox böyük ehtiyac var. Çünki insanlar toparlanmalı və bu hədəflərə doğru addımlamalıdır. Onlar üçün böyük bir ümid yeri, gələcək gözləntisi olmalıdır. Buna görə də, insanlara ümid vermək lazımdır.\nAmma bunlar ədəbiyyatda pafosla, ritorikayla, mənasız və gurultulu ifadələrlə yer almalı deyil. Daha konkret faktlara istinad edərək, bizim tariximizdən olan məqamları üzə çıxarmaq lazımdır. Müasir Azərbaycan insanına da milli kimliyini, düşüncə tərzini qaytarmaq, eyni zamanda onu modernləşməyə, müasirləşməyə, müasir düşüncə tərzini qavramağa, elmə, texnologiyaya meyil etməyə çağırmaq lazımdır.\nAmma sən hər gün bir insana “vicdansızsan” desən, bu təhqirin mahiyyətini özündə daşıyacaq, bu, onun üçün adi hala çevriləcək. Məncə, insanları yüksəltmək və ucaltmaq lazımdır, nəinki aşağlıamaq”.\n“Toxunulmaz deyillər, amma…”\nŞair Rasim Qaraca: “Klassiklər toxunulmaz deyil. Məncə, onları tənqid etmək olar, hətta süni şəkildə ideallaşdırılmış obrazlarını dağıtmaq hansısa mənada faydalıdır.\nLakin tənqid edənlər bir şeyi unutmamalıdır: yüz illər bundan öncə yaşamış klassiklər müdafiəsizdir. Müdafiəsiz insanla savaşmaqsa çox da böyük qəhrəmanlıq deyil”.\n“A geridə qalmışlar...”\nYazıçı Elçin Hüseynbəyli: “Cəlil Məmmədquluzadənin sarkazmı və tənqidləri kifayət qədər ciddi, sağlam və əsaslı idi. İndi də həmin məsələlər öz aktuallığını itirməyib. Təhqirlərə gəlincə, buna oxşar ifadələr “Danabaş kəndinin məktəbi”ndə də yer alıb. Bu əsərdə “a binəva müsəlmanlar”, “a avamlar”, “a geridə qalmışlar” kimi ifadələr var. İndi görün, nə qədər yanıb-tökülüb ki, bunları dilinə gətirib, bu cür ifadələr işlədib.\nBuna görə də, bu ağrının içindən belə ifadələr işlədib. Yəni, Mirzə Cəlilə onun yaşadığı və yaratdığı dönəmə baxıb qiymət vermək lazımdır”. /Teleqraf.com/


Təyyarə məzarlığı — Vikipediya\nTəyyarə məzarlığı ABŞ-da Arizona səhrasının ortasında, 1050 hektarlıq ərazini əhatə edən bir məzarlıqdır. Bura ABŞ Hava Qüvvələrinin əvvəllər istifadə etdiyi təyyarələri saxladığı və "Sümük Anbarı" adlandırdığı təyyarə məzarlığıdır. Bu məzarlıqda istifadəyə yararlı olabiləcək on minlərlə ehtiyat hissəsinin olduğu düşünülür.\nTəxmini hesablamalara görə bu məzarlığın ümumi dəyəri 35 milyard dollardır.Əhatə etdiyi ərazi isə 1300 stadioni ərazisinin cəminə bərabərdir.Bu böyük ərazidə 4800 təyyarə və 350 mindən artıq ehtiyat hissə var. Rəsmi adı 309 AMARG olan fabrikdə 2005-ci ildə 19 mindən artıq hissə istifadəyə yararlı vəziyyətə gətirilmiş və beləliklə də 568 milyon dollar qənaət edilmişdir.\nBu nəhəng anbarın müştərisi əlbəttə ki, təkcə ABŞ deyil.ABŞ bu anbardan bəzi ölkələrə ehtiyat hissələri,hətta təyyarələr satıb. Belə bir anbar üçün bu cür ərazinin seçilməsi də təsadüfi deyil. Çünki bu əraziyə yağış az yağır, rütubət isə demək olar ki yoxdur və bu da polad və metal hissələrin daha uzunömürlü olmasına şərait yaradır.\nMənbə — "https://az.wikipedia.org/w/index.php?title=Təyyarə_məzarlığı&oldid=3615148"\nBu səhifə sonuncu dəfə 17 iyun 2016 09:52 tarixində redaktə edilib.


Gəncə Dövlət Universitetində bitməyən “müharibə” - təfsilat\nRuslara hücum edən döyüşçüləri ABŞ...\n14:06 Ruslara hücum edən döyüşçüləri ABŞ hazırlayıb: 87 ölü... – ŞOK İDDİA\nGəncə Dövlət Universiteti yüksək təhsil səviyyəsi əvəzinə daim rektorları ətrafında qalmaqallarla gündəmə gəlib\nMəsələn, 2012-ci ildə gedən xəbərlərdə universitetin rektoru Elman Məmmədovla şəhər icra hakimiyyətinin başçısı Elmar Vəliyev arasında qarşıdurma yarandığı barədə məlumatlar dərc olunub. Münaqişəyə səbəb rektorun kadr seçimi irəli sürülürdü. Bundan başqa universitetdə qiymətlərin rüşvətlə yazıldığı barədə məlumatlar hələ keçmiş rektorun dövründən var. Münaqişə 7 il ərzində (2006-2012) universitetə rəhbərlik etmiş E.Məmmədovun vəzifəsini itirməsi ilə nəticələnib. "Bizim Yol” qəzeti o vaxt daxil olan məlumatlara istinadən yazırdı ki, rəhbərliyin əsas gəliri ildə iki dəfə keçirilən imtahanlardan çıxır. «GDU-da 7 min tələbə oxuyur, onun təxminən 5 mini stabil olaraq qiymətini rüşvətlə yazdırır. Növbəti gəlir mənbəyi ikinci ixtisas almaq istəyənlərdən çıxır. Mənbə bu niyyətə düşənlərin 3 000 manat xərc çəkdiyini bildirir. İl ərzində universitetdə nə qədər tələbənin ikinci ixtisas almaq üçün müraciət etməsi rektor tərəfindən məxfi saxlanılır. Mənbə univesitetdə bir neçə dəfə müxtəlif dövlət qurumları tərəfindən yoxlamalar aparıldığını vurğulayıb. Deyib ki, ali məktəbdə ödənişli təhsil alan onlarla tələbənin müxtəlif səbəblərlə təhsil haqqından "azad edildiyi” üzə çıxıb. Tələbələrin ödədiyi vəsaitlər kassaya mədaxil olunmadan mənimsənilib. Amma cəza alan olmayıb”.\n2013-cü il fevralın 15-də Prezident Ilham Əliyevin sərəncamı ilə Yadigar Əliyev GDU-nun rektoru təyin edilib. Mia.az saytının "5 ay əvvəl təyin olunan rektor rüşvət almadığına görə cəzalandırılıb?” başlıqlı yazıda qeyd olunub ki, "təhsil naziri Mikayıl Cabbarov GDU-nun rektoru Yadigar Əliyevə sonuncu xəbərdarlıqla şiddətli töhmət verib. Buna səbəb kimi, rektorun "universitetdə imtahan sessiyasının gedişində yol verilmiş neqativ halların qarşısının alınması üçün vaxtında tədbirlər görməməsi” göstərilir. Lakin universitetin iqtisadiyyat fakültəsinin məzunu deyib ki, keçmiş rektorun dövründə daha çox rüşvət alınırdı: "Bu il bizdən dövlət imtahanına görə 400 manat aldılar. Bunu da xəlvət edirdilər. Kafedra müdirləri pul yığa bilmirlər deyə, rektoru istəmirlər. Rektor tapşırır ki, pul yığılmayacaq, amma kafedra müdirləri özbaşına, xəlvət pul yığırlar”. Universitetin tələbəsi Pənah da deyir ki, bu il imtahanlarda pul alınmayıb. "Tələbələr təcrübə məsələlərini də pulla həll etmək istəyirdilər, amma pullarını geri qaytardılar”. Həmin ilin dekabrın 23-də Y.Əliyev Prezidentin sərəncamı ilə vəzifədən azad edilib. Mətbuata ünvanlanan məktubda iddia olunurdu ki, prorektor Yusif Yusibov təhsil müəssisəsinin möhürünü ələ keçirib və onu rektora təhvil vermir: "İllərdir bu elm ocağında təhsil alan tələbələrin arzusunda olduğu şəffaflıq, rüşvətsiz, korrupsiyasız təhsil sistemi yaranan bir vaxtda müəyyən qruplaşma hərəkətə keçib. Rektor Yadigar Əliyev təhsil ocağında illərdir hökm sürən problemlərin həllinə çalışdığı və buna müəyyən qədər də nail olduğu, mütərəqqi metodları tətbiq etdiyi, islahatlara başladığı bir vaxtda maddi maraqları və mənfəətini güdən qruplaşma bu prosesi süngü ilə qarşılayıb”.\nSon beş ildə GDU-ya artıq üçüncü rektor gəlib, buna qədər orada prorektor işləmiş Y.Yusibov 2014-cü ildən universitetə rektor təyin olunub. Amma Y.Yusibov haqqında da universitetdə rüşvət ocağı yaratmaqdan tutmuş, müəllim və tələbələrin xüsusi cihazlarla dinlənilməsinə qədər ittihamlar səslənib. Ən son bu ilin yanvarın 20-də yayılan məlumatlara görə, GDU-nun tələbələri qış imtahan sessiyasında onlardan pul tələb edilməsinə etiraz olaraq aksiya keçiriblər. Deyilirdi ki, ötən il imtahanlar üçün onlardan 30-40 manat pul alınırdısa, ikinci devalvasiyadan sonra məbləğ 70 manata qaldırılıb. Dekan və müəllimlər belə bir qərarın rektor Yusibov tərəfindən verildiyini bildirərək, məsuliyyəti üzərlərindən atıblar. Qəzəblənən tələbələr rektorluğun qarşısına toplanaraq, Y.Yusibovun istefasını tələb ediblər. Sonradan universitetin tələbələri adından KİV-ə həmin məlumatları təkzib edən bir məktub daxil oldu. Yazılırdı ki, "Həqiqəti özündə əks etdirməyən, böhtan və şər xarakterli xəbərlərin paylaşılması biz tələbələri üzür. Təhsilin keyfiyyətinin artırılması, tələbələrin asudə vaxtlarının səmərəli təşkili üçün universitetdə hər cür şərait yaradılıb. Misal kimi dərs laboratoriyalarının yenidən qurulması, "ağıllı lövhələr”in quraşdırılması, dərs nizam-intizamının artırılmasını göstərmək olar. Hər il universitetimizə 500-600-dən yüksək bal toplayan tələbələr qəbul olur. Bu, bir daha göstərir ki , GDU regionun lider universitetlərindəndir. Məlumatlar universitetimizə ləkə yaxmaq istəyən bir qrup insanın mənfur əməlidir, amma onlar istəklərinə çata bilməyəcəklər. Tələbələr universitetdən və rektor professor Yusif Yusibovdan razıdır, etiraz üçün də heç bir səbəb yoxdur”. Əvvəla, məktub çox savadsız yazılıb, kim yazıbsa Azərbaycan dilinin bütün qrammatik qaydalarını ayaqlarının altına alıb. Biz onu redaktə və korrektə ilə vermişik. İkincisi, orada yazılanları bütün tələbələrin dəstəklədiyini kim təsdiq edir? Onu 2-3 tələbə də rektorun diktəsi ilə də yaza bilərdi, rektorun özü, prorektor və ya müəllimlər də.\nKiçik bir universitetdə o qədər böyük vəsaitlər xərclənir ki, orada dərs laboratoriyası və ya "ağıllı lövhə”nin mövcudluğu təəccüb doğurmamalıdır. Rektor bu işləri şəxsi büdcəsi hesabına görmür, odur ki, lövhə və laboratoriyanı universitetin "uğuru” saymaq gülüncdür. Imtahanlarda rüşvət və nəticə etibarilə aksiya barədə mətbuata ötürülən məlumatların arxasında sabiq rektorların durub-durmadığını deyə bilmərik, cənab Yusibov "düşmənləri”ni bizdən yaxşı tanııyır. Onun nə qədər və ümumiyyətlə rüşvət alıb-almadığını da bilmirik. Amma dövlət büdcəsindən ayrılan vəsaitləri necə xərclədiyini təxmin etmək olar. GDU-nun kimya-biologiya fakültəsinin dekanı İsfəndiyar Alverdiyev "Yeni Müsavat”a açıqlamasında rektorun fəaliyyətində qüsurlara yol verdiyini deyib: "Rektor 5 min nəfərlik kollektivin dərdi-səri ilə maraqlanmırdı. Maddi-texniki bazanın yaxşılaşdırılmasına ayrılan vəsaiti xərcləməyib saxlayırdı. Bu da narazılığa səbəb olurdu. Təhsil naziri bir dəfə ona şiddətli töhmət vermişdi, ancaq bu da təsir etmədi, Yadigar Əliyev dönüş yaratmaq istəmədi. Sonda da öz ərizəsini yazıb, çıxıb getdi".\nSondan başlayaq. Bizdə özxoşuna işdən çıxan yüksək çinli məmur varmı? 80 yaşlarını da qeyd ediblər, kreslodan əl çəkmirlər. İddiaya görə rektorla işləmək istəməyən müəllimlər olub, bizdəki psixologiya ilə rektorun idarəçilik üsulunu bəyənməyənlər ərizə yazıb getməliydilər. Deməli, rektorun öz ərizəsi ilə getdiyi barədə söylənənlər butaforiyadır. Onu, "öz xahişi” ilə getməyə məcbur ediblər. Ikincisi, "Bizim Yol” qəzeti GDU-da 6 ildə tender yolu ilə sərf olunan vəsaitlərin xərc strukturunu araşdırıb. Bu faktları kimsə təkzib edə bilməz və etməyiblər də. Çünki, bütün yazılanlar Satınalmalar üzrə Dövlət Agentliyinin rəsmən ictimailəşdirdiyi müsabiqə reyestrlərinə əsaslanır.\nRektorların xərcləmələrinə gələk. 2010-2012-ci illərdə GDU-nun rektoru E.Məmmədov idi. 2010-cu ildə universitet üzrə 14 satınalma barədə reyestr məlumatı var. Ümumilikdə tenderdə xərclənən 287 597 manatın 72 930 manatı inventara sərf olunub. 56 206 manat avadanlıq, 42 min manat təmir, 28 371 manat dəftərxana ləvazimatı, 34 950 manat təsərrüfat malları, 24 950 manat mətbəə xərcləri, 18 111 manat abadlaşdırma, 8 043 manat kommunal- kommunikasiya, 2 033 manat da qazanxananın qazlaşdırılmasına yönəldilib. 2011-ci ildə Universitetin 40 tenderdə xərclədiyi pulun məbləği birdən-birə 5,3 dəfə artaraq 1 522 646 manat olub. Bundan 677 773 manat təmirə gedib və bu məqsədlə 8 dəfə pul ayrılıb. 254 311 manat avadanlıq, 196 208 manat inventar, 52 974 manat dəftərxana və təsərrüfat malları, 49 357 manat mətbəə xərcləri, 26 890 manat nəqliyyat vasitəsinin alınması, 15 min manat kommunal-kommunikasiya, 8 395 xalça və pərdələrin yuyulması, 127 065 manat abadlıq, 114 673 manat "digər xərclər" altında istifadə edilib. 2012-ci ildə ümumi dəyəri 1 709 045 manat olan 41 tender keçirilib. Bunun yenə 406 622 manatı təmirə sərf olunub. Bir ildə yeddi dəfə təmir işi aparılıb. 316 699 manat inventar (yeddi dəfə pul ayrılıb), 306 723 manat avadanlıq (yeddi dəfə pul ayrılıb), universitetin abadlığına 163 525 manat (üç dəfə pul ayrılıb) xərclənib. Bir ildə universitetə təkcə dəftərxana və təsərrüfat mallarının alınmasına 191 388 manat sərf olunub. Dörd dəfə də mətbəə işlərinə pul ayrılıb və bu, 109 766 manat təşkil edib. Xalça, pərdələrin yuyulması bu dəfə 11 493 manat, kommunal, kommunikasiya məsrəfləri də 34 min manat olub. 168 829 manatı (beş dəfə pul ayrılıb) da "digər xərclər" aparıb.\n2013-cü ildə, yəni Y.Əliyevin dövründə cəmi 6 tender keçirildiyi göstərilib. Yumşaq inventarlar 19 574 manat, digər maşın və avadanlıqlar 47 930 manat, yenə inventarlar 44 090 manata başa gəlib. Mətbəə xərcləri üzrə satınalmalar 19 960 manat, dəftərxana malları 19 968 manat, idarənin digər xərc maddəsi üzrə işlərin satın alınması da 24 561 manat olub. Göründüyü kimi cəmi 176 083 manat avadanlıq, inventar, mətbəə, dəftərxana və "digər xərclər"ə gedib. Əvvəlki ildən 9,70 dəfə az xərc çəkilib. Həqiqətən də kimə görə xəsis, bizə görə isə qənaətcil rektor dövlət vəsaitlərini xərcləməyib, saxlayırmış. Y.Əliyevin bu davranışı naziri niyə narahat edib, onu başa düşmədik. Y.Əliyevin rektor işlədiyi dövrdə doğrudan da çox az pul istifadə olunub. Y.Əliyev ona görə az pul sərf edib ki, o işlər əvvəlki illərdə görülüb. Rektor pulu cibinə qoymayıb, mənimsəməyib, o pul onun evindən çıxmayıb, universitetin büdcəsində qalıb. Vəsaitin büdcədə qalması qüsur deyil. Əsl qüsur ehtiyac olmadan hər il eyni işlərə təkrar-təkrar pul xərcləməkdir.\nUniversitetin 2014-cü il üzrə tender xərclərinin strukturuna baxaq. Atıq o dövrdən rektor Y.Yusibovdur. 13 tenderin ümumi qiyməti 1 016 915 manatdır - əvvəlki ildən 5,77 dəfə çox. 625 514 manat təmir, 90 977 manat abadlıq, 76 700 manat avadanlıq, 74 680 manat inventar, 44 850 manat mətbəə, 41 791 manat dəftərxana, 37 900 manat nəqliyyat vasitəsinin alınması, 24 503 manat da "sair xərclər" aparıb. Əvvəlki illər universitetin heç bir tenderini qazanmayan, dolayısıyla yüksək çinli məmurlardan birinə aid olduğu deyilən "İnstal-Servis" MMC əsaslı təmir işlərini 527 049 manata aparıb. 2015-ci ilin 6 ayı üzrə GDU-da ümumi dəyəri 1 882 199 manat olan 15 satınalmaya dair məlumat var. Bu da əvvəli rektorun xərclədiyindən 10,68 dəfə çoxdur. Əvvəlki illərdə təkrar-təkrar təmir aparılmasına baxmayaraq, bu dəfə də 1 421 294 manatlıq təmir işi "İlqar-MR" MMC-yə həvalə olunub. Bu firmanın da adı şübhəli tenderlərin siyahısındadır. Keçən il üç dəfə, ümumilikdə 1 517 179 manat dəyərində təmir aparılıb, 25 min manata da layihə-smeta işləri görülüb. 68 217 manat inventar, 48 156 manat avadanlıq, 48 729 abadlıq, 34 652 manat dəftərxana və təsərrüfat malları, 23 000 manat mətbəə, 17 000 manat nəqliyyat vasitəsinə sərf olunub, dörd dəfə də "digər xərclər" altında 100 266 manat istifadə edilib.


“Futbol mənim üçün yalnız puldan ibarət deyil” » Football-plus.az\n11 may 11:58olke\nBəhlul onlayn-məşqləri başaldatmaya bənzətdi\nMümkün qədər futbolun içində qalmağa çalışdığımız bu dönəmlərdə üstünlüyü futbolçularla söhbətə veririk. Onlarla çempionatın ən qızğın aylarında çəkilib evdə oturmağın necə təsir etməsindən danışırıq. “Sabah”ın və milli komandamızın müdadfiəçisi Bəhlul Mustafazadə ilə də söhbətimiz bu yöndə oldu. Fürsətdən istifadə edib transfer dönəmində adı ən çox çəkilən oyunçunun gələcək karyerası ilə bağlı da danışıdıq.\nKamal Bayramov zədəsini sağaldıb Türk agent Vüsal İsgəndərlini Avstriyaya aparmaq istəyir “Qəbələ”nin məşqçisi komandanın 70-80 faiz hazır olacağını deyir Birinci divizionda çalışan məşqçilər vaxt azlığından şikayətlənir Koronavirusun öyrətdiyi ...onlayn məşqlər


Cəhənnəmdən keçmiş mələk (159) – Novator.az\n– Ana, nolub sənə, gözümə birtəhər dəyirsən?\n– Heç nə olmayıb, hər şey yaxşıdı.\n– Mən gedirəm, indən belə daha da yaxşı olarsan.\n– Niyə, sən mənə neyləyirdin ki?\n– Hər gün pul verməkdən bezmişdin.\n– Sən olmasan o pul mənim nəyimə gərək?\n– Ana, vallah ürəkdən deyirəm, mən gedəndən sonra sən də qoşul iş yoldaşlarına get dincəl, ya da Şəfa xalagillə bir yana çıx. Lap öz xərcini ödə ki, onlara yük olmayasan. Bu boyda ölkənin öz rayonumuzdan başqa heç bir səmtini görməmisən.\n– Evimizə bax, gör nə gündədi! Əlimə gələni kefə xərcləyim, bəs sonrası necolsun?\n– Yaxşı, sənin planın nədi?\n– Ən birincisi evimizi yaxşıca təmir elətmək, içini də o təmirə layiq yığdırmaq. Sonra ürəyim istəyən bir dostla tropik ölkədə, dəniz qırağında, palma kölgəsində dincəlmək.\n– Dostun kişi olacaq, yoxsa arvad?\n– Əlbəttə kişi, arvadı neylirəm.\n– Mən o palmanın budağını qoparıb dostunun… daha gerisini demirəm, özün bilirsən.\n– Mən ölmüşəm bəyəm sən mənim dostuma paz çalasan?\n– Allah kəssin sənin planlarını! Mən də elə bilirdim deyəcəksən universiteti bitirməyini gözləyirəm ki, səni evləndirəm.\n– Ondan sonra magistratura, sonra da əsgərlik var.\n– Ana, mən heç əsgər getmək istəmirəm.\n– Niyə, qadam? Amandı, bu sözü bir də dilinə gətirmə, dayıların eşidər səndən dönər, Rüfət heç üzünə də baxmaz.\n– Söz ver ki, Nuriyyəni mənə alacaqsan, nə desən başım üstə.\n– Oğlum, atam, qardaşım! Sən kimi istəsən onunla da evlənəcəksən. Rüfət dayının taleyi mənə necə lazımdı dərs oldu, canıma yekə bir dərd oldu.\nCaviddən sonra qızlar da getdilər. Qaldıq Taylanla ikimiz, bir də Xədicə. Həmid artıq özünü evimin də, başımın da ağası kimi aparırdı. Elə bil mənə cadu-piti elədib əl-qolumu, dilimi bağlatmışdı, iradəmi əlimdən alıb məni kölə kimi, manqurt kimi özümə, istədiklərimə, tapındığım həqiqətlərə, dəyərlərə qarşı qoymuşdu. Mən işə çatar-çatmaz eyni anda həm otağıma, həm də əl telefonuma zəng vururdu, dəstəyi yerinə qoydummu mesaj göndərirdi. Axşamlar evdə olmayandan alıb gətirib başlayırdı mənə dərs keçməyə: belə otur, belə dur, saçını belə dara, ləhcəylə danışma, hər gün dikdaban geyin… Onun dediklərinin hamısını dinləsəm də heç birinə əməl eləmirdim.\n– Rus dilini öyrənməlisən.\n– Özümə lazım olan qədər bilirəm.\n– Bəs niyə danışmırsan?\n– Niyə danışım ki?\n– Mənim bacılarım, yoldaşım rusca danışanda istəyirəm sən də onlara qoşulasan.\n– Qoşulmasam nolacaq?\n– Ağ qarğa (bu ifadəni ruscadan çevirib deyirdi, “ala qarğa”nın nə olduğunu bilmirdi) kimi hamıdan fərqlənəcəksən, olacaqsan xalis kəndçi.\n– Ya Həmid amca, qadın Tolstoyu, Dostoyevskini, Pasternakı, Pamuku oxuyur. Yalnız sizin yox, bizim də ölkənin tarixini bilir. Görmürsüzmü nə qədər kitabı var. Siz ondan gülməli şeylər tələb eləyirsiz.\n– Kəndçiyəm kəndçiyəm də, nə yapışmısan yaxamdan! Görürsən ki, sənin bütün işləklərin məni tıncıxdırır.\n– Mənim nəyim səni neyləyir?\n– Tıncıxdırır, – dedim.\n– Vay-vay-vay! Sənin kimi xanıma bu cür danışıq yaraşar heç? Bir də ağzından belə sözlər çıxartma.\n– Alə, türk, sən nə vaxt gedirsən?\n– İki aydan sonra.\n– Evin kişisi bir il olmayacaq, sən yenə burda qalacaqsan?\n– Mənim annəm özü məgər bir kişi deyilmi?\n– Tülkü-tülkü danışma, alə, özünə bir yer tap, daha ayıbdı sənin burda qalmağın.\n– Uşaqla nə işin var, bura onun öz evidi. Sənə aid olmayan işlərə qarışıb məni yenə tıncıxdırma.\n– Ya annəm, tıncıxdım, – deyirdi, ikimiz də ürəkdən gülürdük.\n– Annə, bu adam nə qədər cahilmiş! Rus dilini öyrədib səndən kim düzəltmək istəyir? Məni də ki görməyə gözü yoxdu.\n– Onun sevgisi sənin nəyinə gərək? Evimizdə hamı səni sevib əzizləmir bəyəm?\n– Bilmirəm, annəm. Bildiyim bu ki, adam çox gülməli, çox da təhlükəli bir tipdi.\n– Bu çoxbilmiş nə vaxtacan sənlə bir evdə yaşayacaq? Mən heç, qonum-qonşudan ayıbdı.\n– O, peyğəmbər quzusu kimi bir uşaqdı. Qonşular da nə istəyirlər desinlər, vecimə deyil.\n– Deməli, bu peyğəmbər quzusu həmişəlik sənin evində qalacaq?\n– Bəli! Özü nə vaxt istəsə onda çıxıb gedəcək. Taylan mənim sağ əlimdi, həyanımdı. Heç kim ona toxuna bilməz.\n– Arada bir Xədicəyə bax, özünə bax.\n– Nolub Xədicəyə?\n– Mən iyrənirəm o arvaddan. Sənə yaraşmır e eləsini evində saxlayırsan, saçına xına yaxırsan, hamamında çimdirirsən.\n– İyrənirsən gəlmə. Mənim evimin adamlarına toxuna bilməzsən.\n– Ya mən, ya da qara pıspısaya oxşayan o türklə Xədicə! Yaxşı-yaxşı fikirləş, axşam qərarını mənə deyərsən.\n– Axşama niyə saxlayıram ki, elə indi deyim eşit: Xədicəylə Taylan!\n– Mən balaca Leninəm e, heç kəs məni aldada bilməz. Nə qədər qadın tanıyıram ki, oğlu yaşda cavanlara müştəri çıxır, onları evində bəsləyir, cibinə pul qoyur. Bax sən də onlardansan, buna görə o küçüyü əlindən buraxmırsan.\n– Bax indi düz tapmısan, axır ki, başa düşdün.\n– Kənd arvadları yanıq olurlar, mən bunu həmişə demişəm.\n– Kənd arvadı sənin kimisinə tumanının balağını da öpdürməz. Yəqin sənin ərsiz bacıların da yanlarında cavan oğlan saxlayırlar. Murdarın biri murdar, zəhləmi tökmə, – deyib telefonu söndürdüm.\nYarım saatdan sonra ondan aldığım mesaj ürəyimi bayaqkından betər bulandırdı: “Bütün olanlardan sonra mən yenə səni dəli kimi istəyirəm…”\n…Səndən gözlədiyim məktubu belə bir həşəratdan almağım həsrətimi, umudumu puça çıxarırdı, Dostum, illər boyu üstündə əsib sənli günə saxladığım könül amanatımı gözümdən salırdı. Ancaq bu şeytan şapalağı məni əsla aldada bilməzdi – mən sətirləri dolaşıq, niyyəti aydın məktublar gözləyirdim. O məktublar çap hərfləriylə yazılmamalıydı; onun sətirlərinə insan əli, insan həniri dəyməliydi, üstünə insan kölgəsi düşməliydi. Sənin əlin, Sənin hənirin, Sənin kölgən…\n– Siz işinizi bitirənə qədər mən də çay dəmləyim içək.\n– Sizin nənəniz kənddə bir top bezdən tuman geyinib, siz hardan biləsiz tuşonka nədi.\n– Bizim nənəmiz bir top alışdım-yandım parçadan özünə don biçdirib, – deyirdim, – quyruğu sən boyda olan erkəkdən qovurma, bozartma bişirib. Biz belə zir-zibili dilimizə vura bilmərik…\n– Ya annəm, sən al bunu iç, – deyib Həmidin qarşısındakı istəkanı mənə uzatdı.\n– Bu sənin qismətindi, onun sözünə fikir vermə.\n– Sən belə şeyləri bilməzsən, ay bala, bizdə hər kəs öz qismətinə qane olmalıdı, başqasının qabına göz dikmək haramdı.\n– Noldu, niyə içmədin çayını? Bu da yemək deyil ki, bəyənməyəsən.\n– Yox, niyə bəyənmirəm, – dedim, – çay soyuyub, təzəsini süzəcəm.\n– Sən həmişə beləsən də, – başladı, – adamın əziyyətini yerə vurmaqdan ləzzət alırsan. Axı mənə deyən gərək, ay külbaş, kəndçi hardan bilir sürpriz nədi?\n– Səndən sürpriz istəyən var, – dedim, – bilirsən ki, mən çox vaxt su içirəm.\n– Bu qədər dolmanı elə ikiniz yeyəcəksiz?\n– Yox, Xədicə də gələcək.\n– Xədicəni xarab eləyər. Mənim sabah qonağım olacaq. Soyuducudakı dovğadan bir balona tök, dolmadan da bir az özünüzə götür, qalanını ver aparım.\n– Dəni çöllərdən, suyu göllərdən qonaq qarşılayıb sonra da kəndçilərin adını bədnam eləyəcəksən?\n– Qonaq deyəndə bacılarım olacaq. Səni çox istəyirlər, tərbiyən olsun, mərifətli danış.\n– Onda dəvədəllalı bacıların qoy özləri dolmalarını bişirsinlər. Nədi, yoxsa onların da əllərini qaralmağa qoymursan?\n– Mən çalışıram sənin də əllərin qaralmasın, dırnaqların həmişə manikürlü olsun. Amma sən kuxarkalıq eləməyi xoşlayırsan.\n– Onda get kuxarka olmayanların qazanına burnunu sox, gör nə tapırsan.\n– Annəm, nə yaxşı o çayı içmədin!\n– Çaya nolmuşdu ki, sən niyə elə elədin?\n– Sən əllərini yumağa girəndə o sənin çayına nəsə atıb qarışdırdı, sonra bardaqdan bir ağ kağız çıxarıb dəsmalına büküb cibinə qoydu.\n– Bax bunlara bənzər bir şey idi.\nKağız qırıqlarını Taylandan alıb bir yerə yığdım. Bu çay məsələsi ürəyimdə düyünləndi…\n– Bu gecə dolmanın iyindən yata bilməmişəm.\n– Yayın istisində özünü yaxşı sərmisən kondisionerin qabağına. Heç sənin nəslində belə kef çəkən olmayıb.\n– Yaxşı eləyir, uşağın mənim kimi anası var, – dedim. – Onun aldığı sərin hava sənin apardığın yeməklərdən qat-qat ucuz başa gəlir.


Hollandiya, Almaniya finalda | Mostbet bahis və kazino saytı\nHollandiya, Almaniya finalda\nUEFA Qadın EURO seçmə mərhələsi, 2022-ci il 6-31 İyul tarixləri arasında oynanan finalda ev sahibi İngiltərənin yanında 15 yer uğrunda mübarizə aparan 47 komanda ilə davam edir.\nQrup qalibləri və bölgüsündə birinci, üçüncü, dördüncü və beşinci tərəflərə qarşı ən yaxşı rütbəni əldə etmək edici üç ikincidir , final turnirində ev sahibi İngiltərə iştirak edəcək.\nSeçmə: Hollandiya (sahiblər), Almaniya\nQrupun ilk ikisində təsdiqləndi : Belçika. Danimarka, Fransa, İtaliya, İsveçrə\nHollandiya, cümə günü Estoniyanı 7-0 məğlub edərək qrupdakı ardıcıl səkkizinci qələbəsini qazandı və İngiltərədəki titulunu təmin etdi. Rusiya Sloveniyanı 1-0 məğlub etdi və ikinci yer uğrunda yarışda bir oyunla üç xal irəlilədi. Sloveniyadan 2 xal geridə Türkiyədə 0: 0 hesablı heç-heçə etdikdən sonra Hollandiya, Kosovo ilə iki dəfə qarşılaşmalıdır. Rusiya, Türkiyə məğlub etdi və Hollandiyanı məğlub edə bilmirsinizsə, Çərşənbə axşamı günü Kosovoda ikinci sırada iştirak edir.\nDanimarka, Malta Domenic Aquilina hesabı qeyd etdi\nB qrupu : Danimarka, İtaliya, Bosniya və Herseqovina, İsrail, Malta, Gürcüstan\nDanimarka, Səkkiz oyundan sonra mükəmməl qalmaq üçün iki Pernille Harder qolu ilə İsraili 4-0 məğlub etdi. İtaliya, yeddi matçın hamısında qalib gəldi və 1 dekabrda Viborg dönüşü ilə Çərşənbə axşamı günü Empoli-də Danimarkanı qəbul etdi. Hər ikisi də ilk ikisində təsdiqləndi.\nC qrupu : Norveç, Galler, Belarusiya, Şimali İrlandiya, Farer Adaları\nHələ də əla olan Norveç sentyabr ayında Uelsi 1-0 məğlub etdi və Cümə axşamı Jayne Ludlow komandasının Farer Adalarını 4-0 məğlub etməsindən sonra çərşənbə axşamı dörd ballıq fərqlə Cardiff'i ziyarət etdi. Norveç Uelsə qarşı Belarusun Şimali İrlandiyaya nisbətən daha çox xal toplayırsa, çərşənbə axşamı vəsiqə qazana bilər. Belarus, əlindəki iki oyunla Uelsdən beş xal geri qalır. Digər bir məqam bütün matçlarını Norveç və Uelsə qarşı keçirmiş, lakin yenə də Belarusiya ilə iki dəfə üz-üzə gələcək Şimali İrlandiyadır.\nİspaniya Getty Images vasitəsilə Çexiya Respublikası Icon Sport'a qarşı əhəmiyyətli bir qələbə qazandı\nYenilməz İspaniya, Cümə günü Çex Respublikasını 4-0 məğlub edərək qrup liderliyinə yüksəldi. Polşa Azərbaycanı 3-0 məğlub etdi və Çex Respublikasından iki xal geri və bir qabaqda; İspaniyanın hər iki böyük rəqibi üçün bir oyunu var. Polşa çərşənbə axşamı Moldovada qalib gəlsə, ayı zirvədə başa çatdıra bilər. Çexiya Azərbaycana məğlub olsaydı, qələbə ilk iki pilləni tutacaqdı və bu da ən azı İspaniyanın play-off mərhələsini təsdiqləyəcək. Dörd gün sonra mümkün qrup qərarında Polşanı qəbul etməzdən əvvəl 27 noyabrda Moldova ilə qarşılaşacaq.\nŞotlandiya, cümə günü Albaniyanı 3-0 məğlub etdikdən sonra mükəmməlliyini qoruyub saxladı və çərşənbə axşamı ev sahibi Finlandiyanın əlindəki matçla geridə qaldı. Portuqaliya, Çərşənbə axşamı qarşıladıqları Kipr üzərində 3-0 məğlubiyyətindən sonra iki xal geri qalır.\nİsveçli Maqdalena Eriksson Getty Images vasitəsilə Macarıstan TT Xəbər Agentliyi / AFP əks hədəfdən zövq almaq\nF qrupu : İsveç, İslandiya, Macarıstan, Slovakiya, Latviya\nİsveç Latviyanı cümə axşamı 7-0 məğlub etdi və sentyabr ayında heç-heçə edərək İslandiyanı üç xalla üstələdi. İsveç çərşənbə axşamı günü əlində oyunu olan İslandiyaya qalib gələcək. Slovakiya cümə günü Macarıstanda 2-1 qazandı və İslandiyanın altı xalı daxil oldu.\nFransa, Cümə günü Şimali Makedoniyanı 11-0 məğlub edərək ilk iki sırada iştirak etdi; Eugénie Le Sommer rekord hesabına dörd qol daha əlavə edərək beşlikdən beş qalibiyyətlə Avstriyaya qoşuldu. Serbiya şənbə günü Qazaxıstanı məğlub edə bilmirsə, Avstriyanın çərşənbə axşamı Fransaya qarşı play-off mərhələsini təmin etmək üçün ən azı bir xala ehtiyacı var.\nValérie Gauvin (sağda), Getty Images vasitəsilə Fransanın Şimali Makedoniya AFP-yə qarşı qolu açdı\nİsveçrə, sentyabr ayında Belçikanı 2-1 məğlub edərək qonaqlarının mükəmməl rekordunu sonlandırdı, zirvədə bir xal qabaqladı və ilk iki pillədə qərarlaşdı. Belçika ən azı bir playoff oynadı. İlk yeri 30 Noyabrda İsveçrəyə ev sahibliyi edən Belçika verəcəkdir, amma Nils Nielsenin komandası çərşənbə axşamı Rumıniyada qalib gəlsə və Litvada Qırmızı Alovlar itirilsə, müəyyənləşə bilər.\nİrlandiya Respublikası cümə günü Ukraynada 1-0 məğlub olduqdan sonra Almaniya finala yüksəldi. Almaniya, əvvəllər məğlub olmayan İrlandiyaya sentyabr ayında 3-0 qazandı və Çernoqoriya altı oyundan 18 xala yüksəldi. İrlandiya ikinci, ancaq Ukrayna dörd xal içindədir və çərşənbə axşamı Yunanıstandakı oyunlarında məğlubiyyətdən qaçaraq mübahisədə qala bilər. 1 dekabrda İrlandiya Almaniyanı qəbul edir və Ukrayna Çernoqoriya ilə oynayır.\nƏsas məqamları izləmək üçün pulsuz daxil olun\nPlanlaşdırılmış seçmə matçlar qalıb : 21-27 oktyabr, 26 noyabr - 1 dekabr 2020\nPlay-off : Aprel 2021\nHollandiya çempionları müdafiə etdi və 2019-cu ildə ilk FIFA Qadınlar Dünya Kuboku finalına çıxdı.\nDünya Kuboku yarı finalçıları İsveç və İngiltərə (Böyük Britaniya olaraq) Hollandiyaya 2021-ci ildə Yaponiyada keçiriləcək Olimpiya turnirində qatılacaqlar.\nFransa, Almaniya, İtaliya və Norveç Dünya Kubokunun dörddə bir finalına yüksəldi, İspaniya 16 finalda çıxdı və Şotlandiya ilk dəfə qrup mərhələsində düşdü.\nAlmaniya ardıcıl altı qələbə ilə son səkkizdə Danimarkaya düşəndə 1995-dən 2017-dək hər EURO qazandı.\nKipr ilk dəfə yüksək səviyyəli yarışlarda, Kosova isə ilk Qadın AVRO-sundadır.\nFransa və Avstriya UEFA Qadınlar AVRO-2017-də eyni qrupa düşdülər və hər ikisi də yaxşı nəticə göstərdi.\nFinlandiya məşqçisi Anna Signeul, 2017-ci ildə final mərhələsinə çıxarkən Şotlandiya-dan məsul idi.\nNorveç, Uelsdən əvvəl 2017 finalına vəsiqə qazandı.\nPortuqaliya ilk finala çıxdıqları üçün Finlandiyanı 2017 play-off mərhələsinə çıxardı. İsveçrə, 2019 FIFA Qadınlar Dünya Kuboku play-off mərhələsində Hollandiyaya məğlub olmadan Belçika'yı səfərdə məğlub etdi.


Bakıda Novruz yarmarkaları fəaliyyətə başlayır - CƏDVƏL\n11:02 01 Mart 2019\nNovruz bayramının yaxınlaşması ilə əlaqədar Bakı Şəhər İcra Hakimiyyətinın tapşırığına əsasən, paytaxtın bütün rayonlarında hazırlıq işlərinə başlanıb.\nBakı Şəhər İcra Hakimiyyətinin mətbuat xidmətindən ONA-ya verilən məlumata görə, işlər çərçivəsində şəhərin meydan və parklarının, istirahət bağlarının abadlaşdırılması, burada yeni yaşıllıqların salınması, gül və kolların əkilməsi həyata keçirilir. Eyni zamanda küçə və prospektlərdə, parklarda, ictimai-iaşə obyektlərində, bir sıra binaların fasadında tərtibat işləri aparılmasına başlanıb, Novruz atributlarının şəkilləri, müxtəlif maketlər, dekorativ bəzək elementləri quraşdırılır.\nBayramla əlaqədar mart ayının 2-dən etibarən paytaxtın bütün rayonlarında Novruz yarmarkaları fəaliyyətə başlayacaqdır. Bu yarmarkalarda respublikamızın müxtəlif bölgələrindən gəlmiş fermerlər şəhər sakinlərinə müxtəlif kənd təsərrüfatı mallarını bazar qiymətlərindən xeyli ucuz təklif edəcəklər. Bu fermerlər üçün yarmarkalarda müvafiq şərait yaradılmışdır. Məhsulların keyfiyyəti və qiymətlərinə müvafiq qurumlar tərəfindən nəzarət ediləcək.\nHəmçinin Bakı Şəhər İcra Hakimiyyətə Ticarət və Xidmət Departamenti tərəfindən paytaxt sakinlərinin rahatlığı üçün 12 yerdə, ilk növbədə metro stansiyalarının yaxınlıqlarında 23-dən çox Novruz çadırları quraşdırılmış və burada da bayram ərzaqlarının, müxtəlif hədiyyələrin satışı təşkil olunub.\nYarmarkalar martın 25-nə kimi davam edəcək.\n7-ci mikrorayon, A.Kunanbayev küçəsi ilə S.S. Axundov küçəsinin kəsişməsi\nLökbatan qəsəbəsi, 28 May küçəsi\nMəzahir Rüstəmov küçəsi 10,12, 21, 23 saylı yaşayış binaların əhatə dairəsi - (Məzahir Rüstəmov küçəsinin Sarayeva və S. Ə. Şirvani küçələri ilə kəsişməsi)\nMərdəkan qəsəbəsi S. Yesenin küçəsi - 106 ( köhnə avtovağzal ərazisi )\nPirallahı qəsəbəsi, K. Rzayev küçəsi 14 nömrəli evin qarşısındaki qeyri-yaşayış obyekti\nGənclik metrosunun çıxışı, Fətali Xan Xoyski prospekti 79 saylı binanın qarşısı\nMərdanov qardaşları küçəsi 59\nŞirin Mirzəyev küçəsi ilə Qara Qarayev küçəsinin kəsişməsi ( “Praqa” şadlıq evi ilə üzbəüz)\nBakıxanov qəsəbəsi, Eldar Xəlilov küçəsi ilə Muxtar Fətəliyev küçəsinin kəsişməsi, bina 72-nin qarşısı\nNizami küçəsi (Land Mark-ın yaxınlığında)\nYeni Günəşli qəsəbəsi, «V» yaşayış massivi, “Günəş” ticarət mərkəzi\nH.Cavid prospekti (H.Cavid parkınin ərazisində )


7 fevral 2005 – Prezident İlham Əliyev manatın denominasiyası haqqında fərman imzalayıb. Yeni əskinaslar 1 yeni manat (AZN) - 5000 köhnə manat nisbətində dövriyyəyə buraxılıb.\n7 fevral 1919 – Xalq artisti, görkəmli kinorejissor Tofiq Tağızadə (1919-1998) anadan olub. Tofiq Tağızadə “Görüş”, “Uzaq sahillərdə”, “Yeddi oğul istərəm, “Dədə Qorqud” və s. filmləri ilə milli kinomuza dəyərli töhfələr verib.\n7 fevral 1991 – Azərbaycan Respublikasının Ali Soveti Şaumyan (kənd) rayonunun ləğv edilməsi və bəzi rayonlarının adlarının dəyişdirilməsi barədə qərarlar qəbul edib. Qərara əsasən, ilə Şaumyan (kənd) rayonu ləğv edilib, rayonun ərazisi Goranboy rayonu ilə birləşdirilib. Parlamentin qərarı ilə həmçinin Mirbəşir rayonu Tərtər, Qutqaşen rayonu Qəbələ, Vartaşen rayonu Oğuz adlandırılıb. Puşkin rayonun tarixi adı bərpa edilərək Biləsuvar adlandırılıb.\n7 fevral 1993 – Erməni silahlı qüvvələri Dağlıq Qarabağın şimalında strateji əhəmiyyətli Sırxavənd kəndini (Ağdərə rayonu) ələ keçiriblər. Sərxavənd kəndi 1992-ci ilin martında ermənilər tərəfindən işğal edilmişdi. 1992-ci ilin yayında Azərbaycan Milli Ordusunun Qarabagın şimalında apardığı əməliyyat zamanı Ağdərə rayonunun böyük hissəsi, o cümlədən Sırxavənd işğalçılardan təmizlənmişdi. 1993-cü ilin fevralında bu ərazilər xəyanət nəticəsində yenidən ermənilərin əlinə keçdi.\n7 fevral 1995 – Prezident Heydər Əliyevin sərəncamı ilə Ramiz Ənvər oğlu Mehdiyev Azərbaycan Respublikası Prezidentinin İcra Aparatının (2009-cu ildən Prezident Administrasiyası) rəhbəri təyin edilib. Ramiz Mehdiyev 1938-ci il aprelin 17-də Bakıda anadan olub. 1983-1988-ci illərdə sovet Azərbaycanının rəhbərliyində təmsil olunub, Azərbaycan KP MK-nın katibi olub. 1988-1994-cü illərdə Azərbaycan Elmlər Akademiyasının İctimai-siyasi Tədqiqatlar və İnformasiya İnstitutunda şöbə müdiri işləyib. 1994-cü ilin fevralından Azərbaycan Respublikası Prezidentinin İcra Aparatının ümumi şöbəsinin müdiri işləyib.\n7 fevral 2007 – Tbilisidə Azərbaycan prezidenti İlham Əliyev, Gürcüstan prezidenti Mixail Saakaşvili, Türkiyənin baş naziri Rəcəb Tayyib Ərdoğanın iştirakı ilə Bakı-Tbilisi-Qars dəmir yolu layihəsi ilə bağlı sənədlər, regional əməkdaşlıq haqqında “Tbilisi bəyannaməsi” imzalanıb. Layihənin Gürcüstan hissəsinin maliyyəsi üçün krediti (ilkin olaraq 200 mln. dollar) Azərbaycan ayırıb.\n11.02.2013, 16:50 1328\n02.02.2013, 16:53 1064\n23.02.2013, 16:45 1065\n21.02.2013, 16:46 979\n26.02.2013, 16:44 1158


İmmuniteti gücləndirən dərman varmı? – Pediatrdan AÇIQLAMA\nƏsas səhifə / Xəbərlər / İmmuniteti gücləndirən dərman varmı? – Pediatrdan AÇIQLAMA\n“”Doktor, bizim uşağımıza immunitetini gücləndirmək üçün müalicə yazın. Heç olmasa, vitaminlər filan təyin edin”. Qəbuluma ilk dəfə gələn valideynlərin müraciətləri bu şəkildə olur. Mən o cür dərmanlar təyin etmirəm. Çünki bütün dünyada elə bir dərman yoxdur”.\ne-tibb.az-ın xəbərinə görə, bunu pediatr-infeksionist Həmid Hacıağayev açıqlayıb.\n“Siz doğrudan da düşünürsünüz ki, immuniteti gücləndirən möcüzəvi dərman var, lakin həkim onu sizdən gizlədir? Yaxud həkimin heç o cür dərmandan xəbəri yoxdur?\nVitaminlərə gəldikdə isə, onlar yalnız orqanizmdə az olduğu zaman təyin edilirlər. Bunu isə anamnezə (simptom və kliniki təzahürlərə) və laborator müayinələrin cavabına uyğun olaraq təyin edirik”, deyə mütəxəssis bildirib.\nPediatr qeyd edib ki, immunitet keçirilmiş yoluxucu xəstəliklərin fonunda əmələ gəlir: “Təbii ki, uşaq körpə ikən və xəstə uşaqlarla və ümumiyyətlə, insanlarla təmasda olmadığı müddətcə daha az xəstələnir. Bağça və məktəbə getməyə başlayandan sonra daha da çox xəstələnəcək. Və bu, normaldır”.\nMütəxəssis deyib ki, əgər övladınıza yardım etmək istəyirsinizsə bunlara əməl edin:\n1. Onu sağlam qida ilə bəsləyin\n2. Təmiz havada çox gəzdirin\n3. Yuxu problemlərini aradan qaldırın\n4. Fiziki aktivliyini (idman) artırın\n5. Mənəvi rahatlığını təmin edin (yanında mübahisə etməyin).\nH. Hacıağayevin sözlərinə görə, immunitet uşağın əhval-ruhiyyəsindən və ailənin aurasından çox asılıdır. Ruhən rahat olan uşaqlar problemli ailələrin uşaqlarına nisbətdə daha sağlam olurlar: “Əgər uşağınızın “immunitetini gücləndirmək” adı ilə dərmanlar təyin edirlərsə, qəbuluna getdiyiniz insanın yaxşı həkim olub-olmadığını bir daha ağlınızdan keçirin”.\nYumurta haqda bilmədiklərimiz- Bu xəstəliklərdən qoruyurmuş\nPediatr: “Bəzən adi bir diş müalicəsi ilə ana südü kəsilir...”


Xəstələrin həkim seçmək haqqı olacaqmı? - MÜDİR sualları cavablandırır\nYanvarın 1-dən ölkənin bir sıra bölgələrində icbari tibbi sığortanın tətbiqinə start verildi. Yeni proses özü ilə bərabər yeni suallar da ortaya çıxarır. Məsələn, icbari tibbi sığorta xidmətlərindən istifadə edənlərin həkim seçmək haqqı olacaqmı?\nLent.az mövzu ilə bağlı CBC televiziyasına istinadən İcbari Tibbi Sığorta üzrə Dövlət Agentliyinin şöbə müdiri Vüqar Qurbanovun açıqlamasını təqdim edir.\nŞöbə müdiri Mingəçevir, Ağdaş və Yevlaxda 3 ildir pilot layihə olaraq icbari tibbi sığortanın həyata keçirildiyini xatırladıb: “Pilot layihə çərçivəsində bu sahədə hansı çatışmazlıqlar olduğu, problemlərin yaşana biləcəyi aydınlaşdı. Pilot layihə dövründə bəzi problemlər də yaşandı. Kadr çatışmazlığı, əhalinin sığorta mədəniyyətinin bir az zəif olması ilə bağlı problemlər var idi. 3 il ərzində tibb işçiləri və əhali arasında maarifləndirmə tədbirləri keçirildi. İlkin mərhələdə şimal bölgəsindəki 20 regionda icbari tibbi sığorta tətbiq olunacaq. Bu məqsədlə həmin bölgələrdəki xəstəxanaların daxilində bir sıra dəyişikliklər həyata keçirilib. Təcili Tibbi Yardım şöbələri qurulub. Bu, xəstəxanalara düşən yükün həcminin azalmasına səbəb olacaq. Kütləvi müraciətlərdə ilkin tibbi xidmətlər, yüngül cərrahiyə xidmətləri təcili yardım şöbələrində həyata keçiriləcək. Əvvələr xəstəxanalarda stasionar şöbələrdə də xəstə qəbulları həyata keçirilirdi. Həmin qəbulların yalnız xəstəxanalara aid olan poliklinik şöbələrdə həyata keçirilməsi təmin olundu”.\nV.Qədirov bildirib ki, şimal regionundakı 20 bölgə icbari tibbi sığortaya tam hazırdır. Onun sözlərinə görə, bu ildən həmin tibb müəssisələrində olan mövcud çatışmazlıqlar da aradan qaldırılacaq və ilin sonundan tibbi sığorta artıq bütün ölkəni əhatə edəcək: “Bir regionda qeydiyyatda olub, başqa bölgələrdə yaşayan Azərbaycan vətəndaşları təcili hallarda təcili yardım xidməti vasitəsilə xidmətlərini ödənişli əldə edə biləcəklər. Amma digər hallarda tibbi xidməti mütləq qeydiyyatda olduğu rayona bağlı tibb müəssisəsində almalıdır. Əgər həmin tibbi müəssisəsində xidmət alması mümkün olmasa, göndəriş əsasında digər yerdəki müəssisəyə müraciət edə biləcək”.\nOnun sözlərinə görə, ilkin səhiyyə xidmətini hər bir vətəndaş yaşadığı ərazinin yaxınlığında ala biləcək: “Bunun üçün də ailə həkimləri, sahə həkimləri, sahə pediatrları və s. yetişdirilməlidir ki, əhali yaşadığı ərazidə onlara müraciət edə bilsin”.\nMüdir qeyd edib ki, hər bir vətəndaşın həkim seçmək hüququ var: “Regionda olan, yaşadığı əraziyə yaxın olan tibb müəssəsində həkim seçmək vətəndaşın öz hüququdur. Əsas prinsiplərimiz odur ki, həkimlər arasında ayrıseçkilik olmasın. Həkim əgər tibb universitetini bitiribsə, sertifikasiya imtahanlarını keçibsə, həkim işləmək hüququ var. Vətəndaşın həkim seçimi ola bilər. Amma burda növbəlilik prinsipinə əməl etmək lazımdır. Həkimlərin gün ərzində neçə xəstəni qəbul edə biləcəyi ilə bağlı normativi var. Həkim də bir insandır və onun da istirahətə ehtiyacı var. Buna görə normativlər təyin olunacaq. Vətəndaşlar növbəlilik prinsipini qorumaqla hər hansı bir həkimin qəbulunda ola biləcəklər”.\nV.Qədirov qeyd edib ki, aprel ayının 1-dən icbari tibbi sığorta haqları toplanmağa başlanacaq: “İcbari tibbi sığorta haqqı işçi ilə işəgötürən arasında faizlər nisbətində tənzimlənəcək. Qeyri-neft sektorunda, qeyri-dövlət işində çalışan vətəndaşların sığorta haqqı tutumları 1 faiz həcmində işçi, bir faiz həcmində isə işəgötürən tərəfindən ödəniləcək. Əgər vətəndaşın aldığı əməkhaqqı 8 min manatdan yüksəkdirsə, 8 min manatadək həmin qaydada 1 faiz işçi, bir faiz işəgötürən tərəfindən, 8 mindən yuxarı olanda isə 0,5 faiz işçidən, 0,5 faiz isə işəgötürəndən tutulacaq. Dövlət və neft sektorunda çalışanlar üçün isə yığılacaq sığorta haqqı 2 faiz məbləğindədir. 2 faizi işçi özü, 2 fazi işəgötürən tərəfindən ödəniləcək. 8 mindən yuxarıdırsa, eyni qaydada 0,5 faiz tutulmalar həyata keçiriləcək. Fərdi sahibkarlıqla məşğul olan Azərbaycan vətəndaşları minimum əmək haqqının 4 faiz həcmində sığorta haqqı ödəyəcəklər”.\nŞöbə müdiri onu da qeyd edib ki, hər bir Azərbaycan vətəndaşı üçün dövlət büdcəsindən 90 manat həcmində sığorta haqqı agentliyə ödənilir.


Atamın şilləsi, sevgisi və 20 yanvar | Vahid Qazinin bloqu\n← Иван, уходи из Карабаха!\n“Dirənib Rusiya qoşunlarını Qarabağdan çıxartmalıyıq” →\nTarix: Yanvar 20, 2021 Müəllif: Vahid Qazi\n20 yanvar günü səhər obaşdan şəhərə xəbər yayılar ki, gecə Bakıya qoşun girib, milləti qırıb. Küçələr meyitlərlə doludur, bəs, ölənlərin çoxu da tələbələrdir.\n“O, mitinqlərdən yığılmırdı. Onu da öldürüblər”. Atamın reaksiyası belə olub. Dərhal da üz tutub poçta. Ağdam poçtunda da iynə atsan yerə düşməz – hamı Bakıyla danışmaq, yaxın adamından xəbər tutmaq istəyir. Uzun növbədən, neçə saatın basabas gözləntisindən sonra, nəhayət, axşama yaxın poçtdakı telefon budkalarından birinə girə bilir. Hansı qohumla danışırsa , “birda idi indi getdi”, “salamatdı, bayaq danışdım” sayaq söz eşidir, amma “burdadı, al danış” deyən olmur.\nTəlaş içində evə dönür, anama “100 faiz o da ölən tələbələr arasındadı, mənə demirlər”, deyib maşına oturur, birbaş Bakıya.\nYazıq anam başına xeyli arvad yığıb mənə yas tutur.\nMən də Papanində kirayə qaldığım otaq yoldaşlarımla Salyan kazarması yolunda gördüklərimizin şokunda. Neçə gündü rus əsgərləri kazarmadan çıxmasın deyə darvazanın qabağında keşik çəkirik. Hisin-pasağın içində. Dedik, gedək yuyunaq, dincələk, gecə yenə gələk. Gecə də…\nŞıxovda hərbçilər yolu bağlayıb, Bakı qeydiyyatı olmayanı buraxmırlar. Atam yanvarın 21-də səhərə doğru maşını orda bır yerə atıb, neçə avtobus dəyişir, günortadan keçmiş bir zülmlə gəlir əmimgilə. Mən də əmimin təkidiylə onlara gəlmişəm.\nQapının zəngi çaldı. Qapını açan əmimin səsini qulağın çaldı: “Boy Pərviz, qəfil hardan belə”. “Ölüb, heyləmi? Hansınızdan soruşuram “burdaydı getdi” deyirsiniz, aldadırsınız”.\nAtamın səsinə qapıya yüyürdüm. Məni gördü. İlahi, üzündəki o ifadə nə idi! Az qaldı kişinin dizi qatlana. Qucaqlamaq istəyəndə sifətimə möhkəm bir şillə çəkdi. Səsi xırıldadı. Sonra boynuma sarıldı. Öpəndə üzüm islandı. Ağlayırdı.\nAtam sərt adam idi, istəyini heç vaxt biruzə verməzdi. Həmin gün ilk kəs onun məni necə sevdiyinə şahid oldum, sən demə, dəli bir eşqlə sevirmiş məni.\nUşaq vaxtı yüngül götəyini az yeməmişəm. O axşam həm də atamın son şilləsini daddım. Dünyanın ən şirin şilləsini.\n20 yanvar tək mənim yox, elə hamımızın sevgi və şillə daddığı gündür. Şilləni o günəcən özümüzün bildiyimiz ordudan aldığımız kimi, sevgini də xalq olaraq bir-birimizdən aldıq.\n22 yanvar günü 100 minlərlə insanın bir-biriylə sevgi paylaşdığını mən də gördüm. Şəhidlərin dəfninə atamla gedəndə…\nP.S. 19 yanvar gecəsi bizi qıran rus əsgərlərinin balaları 30 il sonra 9 noyabr gecəsi qəfil Qarabağa soxuldular. Görünən odur ki, onlarla işimiz hələ bitməyib!\nAtamla bağlı bu məhrəmanə xatirəni bu iki gecəni unutmayanlar üçün paylaşıram.\nBu yazı Gündəm yazıları içində dərc edildi və 20 yanvar, rus qoşunları olaraq etiketləndi. Daimi bağlantını seçilmişlərinizə əlavə edin.


Elan kodu: 573650\nEkskuluziv təklif!! Xətai rayonu,Həzi Aslanov metrosu yaxınlığı, Sadıqcan küçəsi, 12 mərtəbəli yeni tikili binanın 6-cı mərtəbəsində 3 otaqlı mənzil təcili olaraq satılır.Əla təmirli, Daimi suyu, işığı, qazı, kombi sistemi, su çəni və lifti var. Pol parket, evin taxta materialları fısdıq ağacındandır. Bina yaxında dövlət qeydiyyatına alınacaq. Hər otaqda pəncərə və kondisioner var. Kabel televiziyası və seyf qapısı, PVC pəncərəsi var.Geniş parking imkanı, uşaq meydançası, həyəti olan kompleksin ətrafı geniş infrastruktura malikdir. Ətrafda məktəb,bağça,avtobus dayanacaqları yerləşir.Mənzilin xoş aurası və geniş,işıqlı otaqları var.Mənzilin sənədi müqavilədir,yaxın zamanlarda kupça veriləcək.Təcili satıldığına görə qiymətdə razılaşma mütləq olacaqdır. MEGAPOLIS ESTATE daşınmaz əmlak agentliyi olaraq istəyinize ve büdcənizə uyğun digər mənziller təklif edə bilərik.\n550 azn Mənzil kirayə verilir. 20 yanvar metrosu\n3-otaqlı yeni tikili, Elmlər Akademiyası m., 159 m\n1-otaqlı mənzil kirayə verilir, 4-Mkr., 30 m\n2-otaqlı yeni tikili, Sabunçu r., 81 m\n3-otaqlı mənzil kirayə verilir, Xətai r., 72 m\n2-otaqlı yeni tikili kirayə verilir, İnşaatçılar pr., 90 m


Romanın xilaskarı - Rüşvәtlә günahlandırılıb kәdәrdәn ölәn komandir » Etatist.com internet qəzeti\nRomanın xilaskarı - Rüşvәtlә günahlandırılıb kәdәrdәn ölәn komandir\n"Tanrıya dua edəcəyəm ki, mənim kimi komandirləri Romanın üstündən əskik etməsin"\nRomalı dövlət xadimi və əsgər olan Ssipion tarixin ən yaxşı komandirlərindən biridir. O, məşhur karfagenli Hanniballa olan Zama döyüşündə qalib gələrək adını tarixə yazdırmışdır. Romanı Hannibaldan xilas edən general kimi tanınır.\nPubli Korneli Ssipion e. ə. 236-cı ildə doğulmuşdur. O, ilk dəfə atasının komandirliyini etdiyi Tisinius döyüşündə döyüşmüşdür.\nSsipion Karfagenin hücumlarından qorunmaq üçün cənubi İspaniyanı ələ keçirmiş, sonra da Romaya qayıdaraq konsul seçilmişdir. Həmin vaxtlar Roma Hannibalın hücumları ilə məşğul idi. Ssipion inanırdı ki, Hannibalı ancaq birbaşa Karfagenə hücum etməklə devirmək olar. Buna görə də könüllü romalılardan dəstə toplayaraq bir ordu qurur və e.ə. 204-cü ildə Afrika sahillərinə gedir. Burada karfagenliləri və digər müttəffiqləri məğlub edir və düşmənlərini sülh bağlamaq məcburiyyətində qoyur.\nHannibal e.ə. 202-ci ildə Afrikaya qayıtması Roma və Karfagen arasındakı gərginliyin yenidən başlamasına səbəb olur. Bu gərginliyi, onlar arasındakı qarşıdurmaları Zama müharibəsi sonlandırır. Bu döyüşdə iki bacarıqlı komandir - Hannibal və Ssipion qarşı -qarşıya gəlmiş, Roma ordusu Hannibalın ordularını Zamada məğlubiyyətə uğratmışdır.\nBu döyüşdən sonra Ssipion Afrikadakı uğurlarına görə Afrikalı ləqəbini qazanmışdır. Sonra Romaya qayıtmış, e.ə. 199-cu ildə Senatda rəhbərlik etmiş, daha sonra da iki dəfə konsul seçilmişdir.\nE.ə. 190-cı ildə qardaşıyla bir yerdə Asiya sahillərində səfərlərdə iştirak etmiş, Selevkilərin kralı, məşhur Antioxun qarşısına çıxmışdır. “Maqneziya” döyüşündə Ssipion Antioxu məğlub edərək necə böyük bir komandir olduğunu bir daha göstərmişdir.\nBu döyüşdən sonra bir sülh müqaviləsi imzalanmış, lakin şərtlərin nisbətən yüngül olması romalıların qəzəbinə səbəb olmuşdur. Ssipionun rəqiblərinin müxalifət etməsi ilə birlikdə romalılar onu və qardaşını rüşvət almaqda günahlandırmışlar.\nBütün bunlardan olduqca kədərlənən Ssipion belə bir çıxış edir: “Mən Romanın ən pis günündə onu Hannibaldan xilas etdim. İndi məni rüşvət almaqla ittiham edirsiniz. Gedib Tanrıya dua edəcəyəm ki, mənim kimi komandirləri Romanın üstündən əskik etməsin.” Sonra Kapitola gedib dua edir və ardınca da dövlətdəki vəzifəsindən imtina edərək, Liternumdakı evində yaşamağa başlayır.. Orada 3 il yaşayan Ssipionun sonralar rüşvət almadığı aydınlaşdırılsa da, o, qəhər və kədərdən vəfat edir.\nO, bir çox tarixçilər tərəfindən dünyanın ən məharətli komandirlərindən biri hesab edilir. Hannibal “Maqneziya” döyüşündə Antioxa taktikalar verərək, yol göstərmiş, lakin kral təkəbbüründən bu məsləhətlərə qulaq asmamışdır. Bəzilərinə görə Antiox bu üsulları dinləsəydi, Ssipionu məğlub edə bilərdi. Publi Korneli Ssipionun vəsiyyəti ilə qəbir daşına “Nankor Vətən, sənə sümüklərimi verməyəcəyəm” yazılmışdır.


Şərqin ilk demokratik Respublikası - Yeni Gəncə\nYAP Gəncə şəhər təşkilatıYAP Xəbərləri\nBu gün YAP Gəncə şəhər Təşkilatında 28 May –Respublika gününə həsr olunmuş dəyirmi masa keçirilib.Tədbirdə YAP Gəncə şəhər Təşkilatının məsul işçiləri ,ərazi ilk partiya təşkilatının sədrləri, ali və orta ixtisas məktəblərinin humanitar fənn müəllimləri, gənc fəallar iştirak ediblər.\nTədbir iştirakçıları öncə canlı ifa ilə Azərbaycan Respublikasının Dövlət Himnini səsləndiriblər. Sonra Azərbaycan Xalq Cümhuriyyəti liderlərinin əziz xatirəsi bir dəqiqəlik sükutla yad edilib.\nYAP Gəncə şəhər Təşkilatının ideologiya şöbəsinin müdiri,dosent Hüseyn Budaqov “Heydər Əliyev Azərbaycan Xalq Cümhuriyyətinin tarixi əhəmiyyəti haqqında” , GDU YAP ərazi ilk partiya təşkilatının sədri, tarix üzrə fəlsəfə doktoru Cavid Bağırzadə “ Azərbaycan Xalq Cümhuriyyəti Şərqin ilk demokratik Respublikasıdır” mövzularında məruzə ilə çıxış ediblər.\nQeyd olunub ki, xalqımızın çoxəsrlik dövlətçilik tarixində mühüm yer tutan, onun parlaq və şərəfli səhifəsini təşkil edən Azərbaycan Xalq Cümhuriyyətinin yaradılmasından 97 il ötür. Müstəqilliyimizi bərpa etdikdən sonra bu bayram hər il ölkəmizdə böyük təntənə ilə qeyd edilir. Keçirilən tədbirlərdə Cümhuriyyət dövrünə bir daha nəzər salınır, onun tariximizdəki yeri və rolu ərtaflı öyrənilir, dövlət quruculuğu təcrübəsi hərtərəfli təhlil edilir. Ulu öndər Heydər Əliyev bildirirdi ki, əsrin sonunda öz müstəqilliyini bərpa edən Azərbaycan Respublikası Xalq Cümhuriyyətinin varisi olaraq, Üzeyir Hacıbəylinin və Əhməd Cavadın yaratdıqları Dövlət Himnini, Xalq Cümhuriyyətinin üçrəngli bayrağını və gerbini bərpa edib. Bu dövlətçilik atributları bu gün də hər bir Azərbaycan vətəndaşı üçün olduqca əzizdir. Bu dövlət , bu quruluş 1918-ci ildə yaranmış ilk Xalq Cümhuriyyətinin varisidir, bütün respublika onun varisidir, bütün xalq onun varisidir.\nDahi şəxsiyyət Heydər Əliyevin qurub yaratdığı və bu gün Prezident cənab İlham Əliyevin müdrik, uzaqgörən daxili və xarici siyasəti sayəsində gündən-günə çiçəklənən müstəqil Azərbaycan hər birimizin qürur mənbəyimizdir.\nYAP Gəncə şəhər Təşkilatının şöbə müdiri İsmayıl İsmayılov, ADAU-nun baş müəllimi Zümrüd Qəhrəmanova, AzTU-nun baş müəllimi Rauf Hacıyev və başqaları çıxışlarında bildiriblər ki, Azərbaycan Xalq Cümhuriyyəti Avropanın demokratik dəyərləri ilə Şərq mədəniyyətinin xüsusiyyətlərini, milli-mənəvi dəyərlərimizi üzvi şəkildə birləşdirən yeni dövlət və cəmiyyət nümunəsi olub.Müsəlman ölkəsi olmaqla yanaşı, Azərbaycan bütün tarix boyu Qərb dəyərlərini, mədəniyyətini məmnuniyyətlə mənimsəyib, azərbaycanlı ziyalılar və siyasi xadimlər ölkənin gələcəyini müasir təhsildə, elmdə, sivil xalqlar ailəsinə qovuşmaqda görüblər.\nGəncədə ahıl vətəndaşlara yardım paylanılıb VİDEO\n“Sağlamlığımız milli həmrəyliyimizdədir” aksiyası böyük ictimai marağa səbəb...\nYAP Gənclər Birliyi daha bir sosial layihəyə başladı...\nƏli Əhmədov: Koronavirusla mübarizədə hər kəs həmrəylik nümayiş...\nYAP Gəncə şəhər təşkilatının binası dezinfeksiya edildi VİDEO\nNaqif Həmzəyev Gəncədə koronavurusa qarşı görülən qabaqlayıcı tədbirlərdən...


"Windows 8" dil interfeysi Azərbaycan dilinə lokallaşdırılacaq\n"Windows 8" əməliyyat sisteminin dil interfeysinin Azərbaycan dilinə tam lokallaşdırılması "Windows XP" və "Windows 7"nin lokallaşdırılmasından daha tez həyata keçiriləcək. Bu barədə "Microsoft"un Mərkəzi və Şərqi Avropa ölkələri üzrə baş meneceri Veronika Prikrılova Azərbaycanın texnika və texnologiyalar haqqında "InfoCity" jurnalına müsahibəsində bildirib.\n"Əməliyyat sisteminin özəyinin lokallaşdırılması məhsulun necə layihələşdirilməsindən çox asılıdır. Buna rəğmən, şirkətin strategiyası hər bir yeni variantda lokallaşdırılması asan olan məhsulların yaradılmasından ibarətdir", - Prikrılova deyib.\nO, həmçinin Azərbaycan hökumətinin əqli mülkiyyət hüququnun müdafiəsi üzrə qanunvericiliyin hazırlanması və tətbiqi prosesində göstərdiyi əhəmiyyətli səyləri qeyd edib.\n"Azərbaycan hökuməti ötən il müvafiq saziş imzalayıb, dövlət strukturları isə özlərində yalnız leqal proqram təminatının istifadə edilməsi imkanlarını öyrənir. Azərbaycan hökuməti nəzarət etdiyim MDB ölkələri arasında irəliyə belə böyük addım atan ilk hökumətdir", - Prikrılova deyib.\nOnun sözlərinə görə, bir sıra ölkələrdə pirat satışlarının göstərici səviyyəsi olduqca yüksəkdir. Buna görə də şirkət BMT-nin Beynəlxalq ticarət hüququ komissiyasının (UNCITRAL) növbəti hesabatını gözləyir. Hesabat regionda vəziyyətin nə qədər dəyişdiyini göstərəcək. Hələlik isə şirkət Azərbaycan hökumətinin pirat məhsullarının ticarət səviyyəsinin azaldılması üzrə atdığı düzgün addımlara ümidlə baxır.\n"Azərbaycanı praktiki olaraq, Balkan ölkələrinin keçdiyi uzun yol gözləyir. Balkan ölkələri bu gün artıq Avropa İttifaqına daxil olmağa hazırlıq yolunda daha fəal fəaliyyətə keçiblər", - Prikrılova vurğulayıb.


Sirus və Virus Kompyuter dünyası ilə yorulmadan səyahət edirdilər. Ağıllılar ölkəsindən vurur, Azad uşaqlar şəhərciyindən çıxırdılar, Dondurma şəhərciyindən qaçıb, Səfehlər şəhərindən çıxırdılar. Dostların kefi çox kök idi. Onlar deyib-gülür, şənlənirdilər. Sirus iki dəfə Virusu ölümdən qurtarmışdı. Virus and içmişdi ki, daha dostuna heç vaxt paxıllıq, pislik eləməyəcək!\n- Tək mənə yox, - Sirus dedi, - sən pisliyi atmalısan! Nəinki mənə heç kəsə pislik eləməməlisən!\n- Oldu, xilaskarım, daha heç kəsə pislik eləmərəm! Dostum belə məsləhət görürsə, belə də eləyərəm!\n- Bir dəfə də pisliyini görsəm, onda mütləq ayrılacağıq!\nDostlar arasında belə bir anlaşma olmuşdu.\nAmma bir gün yenə dostlar arasına inciklik düşdü. Bu belə olmuşdu.\nBir gün Virusun qol kompyuterinə mesaj gəldi: “Təcili Mikroblar ölkəsinə gəl!”. Bu amiranə mesajı oxuyan kimi Virusun rəngi oldu ağappaq. O, qolunu gizlətməyə çalışsa da, mesaj Sirusun gözündən yayınmadı. Təəccüblə dostuna baxıb soruşdu:\n- Belə bir ölkə tanıyırsan?\n- Əlbəttə tanıyıram, Mikroblar ölkəsi mənim vətənimdir!\n- Amma həmin ölkə haqda mənə heç nə danışmamısan! Orda hər şey mikrobludur?\n- Nə danışım? Ölkənin adından hər şey məlumdur. Haqqında da danışım? Təkcə mikroblu olsaydı nə vardı?\nVirus susdu, bu haqda danışmaq istəmədi.\n- Danış, niyə bikef oldun? - Sirus təkid elədi.\n- Mikroblar ölkəsində mikroblar, viruslar yaşayır, bakteriyalar cücərdilir, pislər yaradılır.\n- Bəs mesajı sənə oradan kim göndərib?\n- Tanışdandı, - deyə Virus həqiqəti dostundan gizlətmək istəsə də artıq gec idi. Sirus şübhə içərisində fikirləşdi: “Tanış üçün bir az şübhəli mesajdı: “Təcili Mikroblar ölkəsinə gəl!”. Niyə tanış Virusa əmr edir?”.\nSirus qərara gəldi ki, Virusu tək buraxmasın:\n- Mən də səninlə gedirəm! Əgər hər yana bir gediriksə, niyə Mikroblar ölkəsinə bir getməyək?\n- Sirus, əziz dostum! Gəl bu fikrindən dön! Nə işin var sənin Mikroblu ölkədə, virus tutasan, mikrob udasan? Mən mikrobdan yaranmışam, mənə heç nə olmaz. Sən məhv olarsan! Tərsliyindən əl çək!\n- Bir gedəcəyik, mənə maraqlıdır Mikroblar ölkəsi!\nÇox mübahisədən sonra nəhayət Virus razılaşdı:\n- Əl çəkmirsən, gedək! Bir şey olsa məndən deyil!\nDostlar hər bir ölkəyə sevinclə getsələr də nə Sirus, nə Virus Mikroblar ölkəsinə sevinclə yollanmadılar.\nOnları Mikroblar ölkəsinin eybəcər sakinləri qarşıladı. həm geyimləri, həm üzlərinin qəribə ifadələri Sirusu lap çaşdırmışdı. Yarıinsan, yarıheyvana bənzəyirdilər. Bəzilərinin səsləri qulaqbatırıcı nazik, bəzilərininki isə çox kobud idi. Heç kəs yavaş danışmır, hamı qışqırırdı. Elə bil hamısı kar idi. Addımbaşı isə dava düşürdü:\n- Sən məni itələdin!\n- Yaxşı elədim!\n- Mən sənə yaxşını-pisi başa salaram!\nƏlbəyaxa dava gedirdi. Başqa biriləri deyirdilər:\n- Günəbaxan tumunu çırtlayıb üstümə atma!\n- Çəkil, üstünə düşməsin!\n- Olmaz ki, sən o tərəfə atasan?\n- Olmaz! Hara istəyirəm, ora da atıram! Özüm bilərəm!\n- Mikrobsan, mikrobluğunu göstərirsən!\n- Özünsən mikrob! İnda payını alarsan!\nYenə dava başlayır. Beləliklə, Sirus yol boyu belə davaların şahidi oldu. Bir də Virusun başı mesaj yazmağa qarışdığından az qalmışdı çox pis bir hadisə baş versin. Sirus belə bir hadisənin şahidi oldu:\nBir az aralıda satıcı balaca qıza dondurma verəndə dondurma onun öz əlindən yerə düşdü. O, dondurmanı yerdən götürüb qıza verəndə Qız onu almayıb başqasını istədi. Satıcı elə qışqırdı qız diksindi:\n- Nə istəyirsən? Elə bil mikroblar şəhərində yaşamırsan? Nə olub, balaca torpağa dəymişdi, torpaqlı yerini təmizlədim. Al ye, başqasını vermirəm. Yesən də budur, yeməsən də...\nSirus hirsləndi. Dondurma satana etirazını bildirib uşağı müdafiə elədi:\n- Düz eləmirsiz, dondurma sizin əlinizdən yerə düşüb, onun yerinə təzəsini verməlisiniz!\n- Sirusam. Kim olduğumun məsələyə dəxli yoxdur. Uşağa təzə dondurma verin. Pulunu ödəyərəm!\nHirsli dondurmasatan hikkəsindən dondurma arabasını açarlayıb qışqıra-qışqıra danışmağa başladı.\nƏtrafdakılar dondurmasatanın başına yığışdılar. Dondurmasatan həyəcanla olanları danışdı Sirus elə bilirdi ki, indi hamı onun dediyini təsdiq edib, dondurmasatanı tənqid edəcəklər. Amma əksinə oldu. Hətta Sirus qorxdu da. Eybəcər məxluqlar Sirusu “tərbiyə” etmək, yəni dərsini vermək üçün, daha doğrusu, əzişdirmək ücün onun üstünə gəlməyə başladılar.\nYolda o qədər səs-küy var idi ki, Virus yanındaca baş verənlərdən xəbərsiz idi. Bir də başını qaldırdı ki, mikroblar gözlərini bərəldib, yumruqlarını düyünləyib, çirkli dırnaqlarını uzadıb düz Sirusun üstünə gəlirlər.\nAh, səhifəmiz də qurtarmağa vaxt tapdı. Neyləyək, ardını gələn nömrədə oxuyarsız.


Oxatan (23 noyabr - 21 dekabr) | Bürclər və onların xüsusiyyətləri | Kayzen\nOd işarəsidir. Yupiterin himayəsi altındadır. Təmkinlidir. Təbiətcə filosofdur. Yupiter xoşbəxtlik və firavanlıq planetidir, OXATAN işarəsinə hamilik edir. OXATANIN rəmzi gözəl və çoxmənalıdır məchul bir nöqtəni nişan alan kentavrdır. Bu kentavr OXATANIN ikiləşməsinə səbəb olur: OXATAN bir tərəfdən, çox inkişaf etmişdir, digər tərəfdən, primitivdir. İkinci tip OXATAN sivilizasiyanı sevmir. Böyük həyati qüvvəyə malikdir. Çox fəaldır, qadınların xoşuna gəlir, adamları ardınca aparmaq istedadı vardır. Cəsurdur, sərbəstdir, kobuddur, macəraları və igidlikləri xoşlayır. Bu, dənizçi, əsgər, dəniz qulduru, avantürist, sərsəri tipidir. Birinci tip isə alim, siyasətçi, mütəfəkkir tipidir. O da mübarizdir, lakin onun mübarizə meydanı laboratoriya, kabinet, kafedra və ya tribunadır. Onun da qəlbində səyahətlərə çıxmağa və sərsərilik etməyə, riskə getməyə və avantüraya əl atmağa həvəs vardır. O, gözəl arxeoloq, etnoqraf, tədqiqatçı və fotoreportyordur. Şux və mehriban xasiyyətinə baxmayaraq bəzən əlçatmaz zirvələrin həsrəti ilə çırpınır. Yer ona kiçik görünür, çox vaxt nə istədiyini bilmir. Bu tip uzun ömür sürmür, nadir hallarda yorğan-döşəkdə ölürlər.\nQADIN-OXATAN. Bu işarə altında dünyaya gələn kişilər kimi, qadınlar da iki tipdir: birinci tip oğlan xarakterində olan qadındır. Dünyada hər şeydən çox hərəkəti və idmanı sevir. Nikaha və ailə həyatına böyük çətinliklə uyğunlaşır. Dəlisov, müstəqil və sərbəstdir. Öz gümrahlığı, çevikliyi və işgüzarlığı sayəsində hər hansı peşədə müvəffəqiyyət qazanır. İkinci tip müstəqil düşüncəli, kübar, ehkamlardan azad qadındır. İncəsənəti, kitabları, istedadlı adamları xoşlayır. Hər işi məharətlə görür. Orijinal və qeyri-adi insandır.\nİşarələrin qarşılıqlı münasibətləri: QIZ, BALIQLAR, ƏKİZLƏR ilə ittifaq uğurludur. İlk baxışdan qəlbində BUĞAYA məhəbbət və ya rəğbət oyanır. Nikah ahəngdardır. OXATANIN QOÇA meyli güclüdür. Bu işarələr arasında ümumi cəhətlər çox olsa da. onların ittifaqı uğursuzdur. OXATANIN müstəqilliyə hədsiz can atması XƏRÇƏNGƏ çox bəlalar gətirir. Lakin OXATAN elə bir həyati qüvvəyə malikdir ki, bu qüvvə XƏRÇƏNGİ cəzb edir və dəyişdirir. Səmimilik, tez qızışmaq və düzlük OXATAN işarəsini ŞİR işarəsi ilə doğmalaşdırır, onların arasında temperament və xarakter oxşarlığı vardır. Onların ittifaqı çox uğurludur. OXATAN ilə QIZ arasında güclü fiziki cazibə olsa da, onların ittifaqı uğursuzluğa məhkumdur. TƏRƏZİ ilə OXATAN arasında asanlıqla möhkəm və uğurlu nikah yaranır. ƏQRƏB və OXATAN işarələri altında qarşılıqlı hörmət vardır. Onların dostluğu və əməkdaşlığı uğurludur. OĞLAQ ilə OXATANIN ümumi mənafeyi çoxdur. OĞLAĞIN ciddiliyi OXATANIN diribaşlığı ilə həmahəngdir. Fiziki cazibə yarandıqda nikah uğurlu ola bilər. Hər ikisi çevik və fəal olan DOLÇA və OXATAN bir-birinə rəğbət bəsləyirlər. Onların arasında nikah çox ahəngdar xarakter daşıyır. Savaşmanın yeganə mümkün səbəbi OXATANIN hərdəmxəyal olmasıdır. OXATAN ilə BALIQLAR arasında çox böyük ziddiyyətlər vardır. Güclü fiziki cazibəyə baxmayaraq bu ittifaqlar nadir hallarda uğurlu olur.\n2 sentyabr 2010, 18:52\nOxatan kimi deyə bilərəm ki, məndə həm birinci tip, həm də ikinci tip xarakteri var. Amma kişilərin yorğan-döşəkdə ölmələri heç ağlabatan deyil.\n20 mart 2011, 18:23\nbu cümlələri hansı bürc kitabını açsan oxumaq olar, yeni bir şey, yeni məlumat maraqlı olardı.\nQIZ, BALIQLAR, ƏKİZLƏR ilə ittifaq uğurludur...OXATAN ilə BALIQLAR arasında çox böyük ziddiyyətlər vardır. Güclü fiziki cazibəyə baxmayaraq bu ittifaqlar nadir hallarda uğurlu olur....Çox maraqlıdır, məqalənin əvvəli və sonu)Buna kim inanar indi?)))\n23 üzv · 71 topik · RSS


18 Aprel 2017 12:48\n- Kamran müəllim, 2017-ci ilin birinci rübünün yekunları cəmiyyətimizdə geniş müzakirə olunmaqdadır. Bu nəticələri haqqında nə deyə bilərsiniz?\nAzərbaycanda 2015-2016-cı illərdə bütün sahələrdə başlayan dərin islahatlar dünyada baş verən böhran xarakterli proseslərə cavab idi. Artıq qısa müddətdə bu islahatların nə qədər səmərəli olduğunun şahidi olduq. Bu baxımdan, Azərbaycan Respublikasının Prezidenti İlham Əliyevin sədrliyi ilə Nazirlər Kabinetinin 2017-ci ilin birinci rübünün yekunlarına həsr olunmuş iclasında qeyd olunan iqtisadiyyat sahəsində cari nəticələr və bu sahədə gələcək prioritetlərə nəzər yetirmək çox vacibdir.\nSənaye istehsalının və kənd təsərrüfatının inkişafı prioritet təşkil edən məsələlərdir və bu sahələrdə artıq müsbət nəticələr mövcuddur. İqtisadiyyatın qeyri-neft sektoru 2,4 faiz, qeyri-neft sənaye sektoru 2 faiz, kənd təsərrüfatı 3,5 faiz artıbdır. Kənd təsərrüfatının inkişafı bir sıra səbəblərdən çox vacibdir. Bu sahəyə sərmayələrin yönəlməsi, sahibkarlara vergi imtiyazlarının verilməsi, istifadəsiz əkin torpaqlarının səmərəli istifadəsi, kənd sakinlərinin kütləvi şəkildə əmək fəaliyyətinə cəlb olunması, işsizliyin aradan qaldırılması, ölkənin ərzaq təhlükəsizliyinin gücləndirilməsi kimi məqsədləri təmin edir. Və bu prosesin müsbət nəticələrini biz artıq müşahidə edirik. Sənaye potensialı da güclənir, artıq bir necə sənaye parkı fəaliyyət göstərir və bu parkların nəzdində bir çox yeni və müasir istehsal tələblərinə cavab verən zavod və istehsalat sahələri açılıb. Bu yeni iş yerlərinin açılması ilə bərabər, xarici idxalı əvəzləşdirmək, Azərbaycanda istehsal olunan məhsullardan istifadə edərək digər hazır məhsulların istehsalını yaratmaq və rəqabətli mallarla Azərbaycanın ixrac potensialının genişləndirməklə xarici valyutanın ölkəyə axınını təmin etmək deməkdir.\n- Əlbəttə ki, mühüm və inkişafa ehtiyacı olan sahələrdən biri inşaat sektorudur. Çünki məhz bu sahə əmək resurslarını iri həcmdə fəaliyyətə cəlb edir, öz inkişafı ilə bərabər bir çox yanaşı sahələrinin artımına səbəb olur. Keçən il inşaat sektoruna yönələn sərmayələr əvvəlki illərə nisbətdə 20-30 % aşağı düşmüşdür və bu sahədə də operativ şəkildə atılan addımlar öz bəhrəsini verdi. Bu addımlardan ilk öncə Mənzil İnşaatı Dövlət Agentliyinin yaradılmasını qeyd etmək lazımdır. 2016-cı ilin axırında təsdiq edilən Azərbaycan Respublikasında uyğun qiymətə mənzil təminatının inkişafına dair Strateji Yol Xəritəsində ölkə vətəndaşlarının yaşayış sahəsinə olan ehtiyacının ödənilməsi, aztəminatlı təbəqələrin mənzil-məişət şəraitinin yaxşılaşdırılması və tikinti sektorunda inkişaf dinamikasının sürətləndirilməsi bu Agentliyinin əsas hədəfləri kimi göstərilmişdir. Və tam əminliklə demək olar ki, bu hədəflər artıq realizə olunur, iki irimiqyaslı layihə Agentlik tərəfindən icra olunur, tikinti işləri başlayıb. Digər bir addım qəzalı vəziyyətdə olan binaların söküntüsü və bu evlərin yerində gözəl memarlıq üslubunda layihələndirilən hündürmərtəbəli evlərin inşaası proqramıdır. Bu proqram çərçivəsində artıq inşaat sektoruna əlavə sərmayə axını müşahidə olunur, 75 yeni binanın layihəsi hazırlanıb və tikinti işlərinə start verilib. Bu proqrama qatılan sahibkarlar gəlir əldə etmək imkanına nail olacaqlar ki, bu da gələcəkdə ümumi daxili sərmayələrin həcmini artıracaq. Ölkə başçısı qeyd edib ki nəticədə bu layihənin icrası Bakı şəhərinin simasını gözəlləşdirəcək, yararsız və qəzalı halda olan binaların sakinləri yeni təmir olunmuş evlərlə təmin olunacaqlar, yeni iş yerləri açılır. Bu addımlar ümumilikdə inşaat sektorunun dirçəlməsinə və gələcək inkişafına səbəb olacaq.\n- Turizm sahəsindədə biz artıq keçən il atılan yeniliklərin bəhrəsinin şahidiyik. Bu sahənin inkişafı üçün Azərbaycanda hər bir şərait var idi. Yəni, yol, nəqliyyat, mehmanxana və digər infrastruktur imkanlar mövcud idi, yalnız turistlərin Azərbaycana axını istənilən səviyyədə deyildi. Ölkə başcısı bu sahəni şəxsi nəzarətinə götürməsindən sonra irəlləyiş baş verdi. Belə ki, “ASAN viza” sisteminin yaradılması ilə viza prosedurları sadələşdi, elektron viza sistemi tətbiq olundu. Nəticədə ölkəyə gələn xarici turistlərin sayı artıb və artmaqda davam edir. Bu həm bu sahədə fəaliyyət göstərən müəssisələrin gəlirlərinin, həm də ölkə büdcəsinə əlavə daxilolmaların artmasına gətirdi.\n- Azərbaycan Respublikasının Prezidenti İlham Əliyevin Nazirlər Kabinetinin 2017-ci ilin birinci rübünün yekunlarına və qarşıda duran vəzifələrə həsr olunmuş iclasındakı nitqindəiqtisadiyyatın bir sıra başqa sahələrindədə əldə olunmuş nailiyyətlər qeyd olundu: ixrac potensialının artması və valyuta ehtiyatlarının qorunması, vergi və gömrük sisteminində tətbiq olunan sistemli dəyişiklilər nəticəsində sahibkarlıq aktivliyinin artması, nəqliyyat sektorunda icra olunan yeni layihələr. Bu inkişafın davamlı və dayanıqlı olmasının vacibliyi ölkə başçısı tərəfindən xüsusilə vurğulandı.


Musa Pənahov: Azərbaycan Nəqliyyat Nazirliyi "Avtomobil nəqliyyatı haqqında" qanun layihəsi hazırlayıb\nMusa Pənahov: Azərbaycan Nəqliyyat Nazirliyi "Avtomobil nəqliyyatı haqqında" qanun layihəsi hazırlayıb\nSiyasət 18 May 2006 12:49 (UTC+04:00)\nAzərbaycan Nəqliyyat Nazirliyi "Avtomobil nəqliyyatı haqqında" qanun layihəsi hazırlayıb. Trend in xəbər verdiyi kimi, bu barədə mayın 18-də nəqliyyat nazirini birinci müavini Musa Pənahov məlumat verib.\nHazırda qanun layihəsinə İqtisadi İnkişaf, Maliyyə, Ədliyyə Nazirlikləri, gömrük və sərhəd xidmətləri, o cümlədən respublikanın digər nazirlik və idarələrində baxılır. Bu qanunda Azərbaycanın avtomobil nəqliyyatının işinin tənzimlənməsi və səmərəliliyinin artırılması nəzərdə tutulur.\nHazırda nazirlikdə dəmiryol nəqliyyatı ilə bağlı qanun layihəsinin də hazırlanması üzərində işlər davam edir. "Bu gün dəmir yolu nizamnaməyə malikdir, daşıma qaydaları mövcuddur. Ancaq bunlar vahid sənəd deyil. Buna görə də nazirlik dəmiryol nəqliyyatı haqqında vahid sənəd hazırlamaq niyyətindədir", - deyə M.Pənahov qeyd edib. Onun sözlərinə görə, bu sənəd məcəllə xarakteri da daşıya bilər. Bu sənəddə dəmiryol nəqliyyatının hüquqları, məsuliyyəti və imtiyazları öz əksini tapacaq.